
Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1 - 40) 








"Kaaf, Haa, Yaa, 'Ain, Saadfl). (Inilah) penjelasan limpah 
rahmat Tuhanmu kepada hamba-Nya Zakaria(2). Ketika dia 
berdo'a secara sulit kepada Tuhannya(3). Dia berseru: Wahai 
Tuhanku! Sesungguhnya tulang-tulangku telah menjadi 


lemah dan kepalaku telah dinyalai uban dan aku tidak 
pernah kecewa berdo'a kepada-Mu(4). Dan sesungguhnya 
aku bimbang terhadap kaum kerabatku sepeninggalan-ku 
nanti, sedangkan isteriku seorang yang mandul. Oleh itu 
kurniakanlah kepadaku dari sisi-Mu seorang anak ielaki(5). 
Yang akan mewarisiku dan mewarisi warisan dari keluarga 
Ya'kub dan jadikan nya, wahai Tuhanku, seorang (anak) yang 
diredhai(6). Wahai Zakaria! Sesungguhnya Kami 
menyampaikan kepadamu berita gembira mendapat seorang 
anak lelaki yang bernama Yahya , yang sebelumnya Kami 
belum pernah jadikan seorang pun yang senama 
dengannya(7). Zakaria berkata: Wahai Tuhanku ! Bagaimana 
aku akan memperolehi anak, sedangkan isteriku seorang 
yang mandul dan aku sendiri telah mencapai umur yang 
sangat tua(8). Allah berfirman: Demikianlah kehendak 
Tuhanmu. Tuhanmu telah berfirman: Perkara itu adalah 
amat mudah kepada-Ku dan sesungguhnya sebelum ini Aku 
telahpun menciptakan engkau, sedangkan engkau belum 
berupa sesuatu(9). Kata Zakaria: Wahai Tuhanku! Jadikanlah 
untukku suatu alamat. Jawab Allah: Alamat untukmu ialah 
engkau tidak dapat bercakap-cakap’ dengan orang ramai 
selama tiga malam, sedangkan engkau sihat"(1 0). 

dan menyarankan kepada mereka : Hendaklah kamu 
bertasbih kepada Allah pagi dan petang0 1). Wahai Yahya I 
Peganglah kitab ini dengan teguh. Dan Kami telah 
mengurniakan kepadanya kebijaksanaan semasa dia masih 
kanak-kanak lagi(12). Dan perasaan kasihan belas dari sisi 
Kami dan kebersihan diri dan dia adalah seorang yang 
bertaqwa(1 3). Dan dia seorang yang berbakti kepada dua 
ibubapanya dan tidak pernah berlagak sombong dan 
menderhaka(14). Dan Kami (limpahkan) kesejahteraan ke 
atasnya pada hari dia dilahirkan dan pada hari dia mati dan 
pada hari dia dibangkitkan hidup kembali(15). Dan 
kenangilah kisah Maryam di dalam kitab Al-Qur'an ketika dia 
mengasingkan diri dari keluarganya di suatu tempat di 
sebelah Timur(16). Dia memasang tabir (yang 
melindunginya) dari mereka kemudian Kami utuskan roh 
(Jibril) Kami kepadanya lalu ia menjelma {dengan rupa) 
seorang manusia yang sempurna(17). Ujar Maryam: 
Sesungguhnya aku berlindung pada Allah Yang Maha 
Penyayang dari gangguan engkau jika engkau benar seorang 
yang bertaqwa(l 8). Jawab Jibril: Sebenarnya aku ini adalah 
utusan dari Tuhanmu untuk memberi seorang anak lelaki 
yang suci kepadamu(1 9). Kata Maryam : Bagaimana aku akan 
memperolehi anak y sedangkan aku tidak pernah disentuh 
seorang lelaki pun dan tidak pula pernah menjadi 
perempuan yang jahat" (20). 





"Jawab Jibril: Demikianlah (kehendak Tuhanmu). Tuhanmu 
telah berfirman: Perkara itu adalah amat mudah kepada-Ku f 
dan Kami berbuat demikian agar Kami jadikannya suatu 
bukti (kekuasaan Kami) kepada manusia dan sebagai suatu 
rahmat dari Kami. i dan perkara itu telah menjadi suatu 
keputusan yang telah ditetapkan(21). Lalu Maryam 
mengandungkannya dan mengasingkan diri dengan 
kandungannya di suatu tempat yang jauh(22). Kemudian 
kesakitan bersalin telah memaksa Maryam (bersandar) di 
pangkal batang pohon kurma seraya berkata: Aduhai i 
Alangkah baiknya andainya aku telah mati sebelum ini dan 
menjadi seorang yang terus dilupai(23). Lalu dia (bayi yang 
baru lahir) menyeru Maryam dari sebelah bawahnya: 
Janganlah bonda bersedih I Sesungguhnya Tuhan bonda 
telah menjadikan sebuah parit air di bawah (tapak kaki) 
bonda(24). Dan goncangkanlah batang kurma itu ke arah 
bonda nescaya ia akan menggugurkan buah kurma yang 
masak kepada bonda(25). Oleh itu makan dan minumlah 
bonda dan senangkanlah hati bonda! Dan andainya bonda 
melihat seorang manusia , maka katakanlah kepadanya: Aku 
telah bernazar puasa. Oleh itu aku tidak akan bercakap 
dengan sesiapa pun pada hari ini(26). Kemudian Maryam 
membawa anaknya kepada kaumnya. Mereka berkata: 
Wahai Maryam I Sesungguhnya engkau telah melakukan 
satu perbuatan yang keji(27). Wahai saudara perempuan 
Harun I Bapamu bukannya seorang yang jahat dan ibumu 
juga bukannya seorang penzina(28). Lalu Maryam memberi 
isyarat kepada anaknya dan mereka pun berkata: Bagaimana 
kami hendak bercakap dengan seorang bayi yang masih di 
dalam buaian?(29). Ujar 'Isa: Sesungguhnya aku ini ialah 
hamba Allah. Dia telah mengurniakanku kitab (injil) dan 
menjadikanku seorang Nabi"(30). 

"Dan Dia telah menjadikanku seorang yang diberkati di 
mana sahaja aku berada dan Dia telah memerintahku 
menunaikan solat dan zakat selama aku hidup(31). Dan 
melakukan kebaktian terhadap ibuku dan dia tidak 
menjadikanku seorang yang angkuh dan jahat (3 2). Dan 
semoga kesejahteraan dilimpahkan ke atasku pada hari aku 
dilahir dan pada hari aku mati, juga pada hari aku 
dibangkitkan hidup kembali(33). Itulah 'Isa putera Maryam. 
(Dia telah membuat) penerangan yang benar yang 
dipertikaikan oleh mereka(34). Tidak sekali-kali wajar bagi 
Allah mempunyai sebarang anak. Maha Sucilah Dia. Apabila 
Dia telah memutuskan untuk menciptakan sesuatu, maka 
Dia hanya memerintah kepadanya: Jadilah i Maka iapun terus 
jadi(35). Dan sesungguhnya Allah adalah Tuhanku dan 
Tuhan kamu. Oleh itu hendaklah kamu sembahkan Dia. 
Inilah jalan yang lurus(36). Kemudian beberapa golongan di 
antara mereka telah berselisih faham, maka celakalah 
kepada orang-orang yang kafir dari kehadhiran suatu hari 
yang amat besar (37). Alangkah tajamnya pendengaran 
mereka dan alangkah terangnya penglihatan mereka pada 
hari mereka datang menemui Kami, tetapi pada hari ini 
orang-orang yang zalim berada di dalam kesesatan yang 
amat nyata(38). Dan ingatkan mereka tentang hari 
penyesalan iaitu ketika segala urusan (pengadilan) telah 
diputuskan, sedangkan mereka berada di dalam kelalaian 
dan tidak beriman(39). Sesungguhnya Kamilah yang 
mewarisi bumi dan para penghuninya dan kepada Kamilah 
mereka dikembalikan"(40). 

[Latar belakang dan pokok pembicaraan) 

Penjelasan surah ini berlegar di sekeliling paksi 
pembicaraan tauhid, penafian anak dan sekutu serta 
menyentuh persoalan kebangkitan yang dilandaskan 
di atas persoalan tauhid. Inilah pokok pembicaraan 
yang diperkatakan oleh surah ini, iaitu sama seperti 


kebiasaan pembicaraan Surah-surah Makkiyah yang 
lain. 


Yang menjadi bahan surah ini ialah kisah-kisah, la 
dimulakan dengan kisah Zakaria dan Yahya, 
kemudian kisah Maryam dan kelahiran Nabi Isa, 
kemudian secebis kisah Ibrahim dengan bapanya, 
kemudian diiringi dengan sentuhan sepintas lalu 
kisah-kisah para Anbia' iaitu Ishaq, Ya'kub, Musa, 
Harun, Ismail, Idris, Adam dan Nuh. Kisah-kisah ini 
menghabiskan dua pertiga surah ini. Semuanya 
bertujuan untuk menegakkan konsep-konsep 
Wahdaniyah, kebangkitan, penafian anak dan sekutu- 
sekutu dan menerangkan cara hidup orang yang 
menerima hidayat dan cara hidup orang-orang yang 
sesat dari pengikut-pengikut para Anbia' itu. 

• Dan dari sinilah diselingi dengan beberapa 
pemandangan Qiamat dan beberapa perdebatan 
dengan orang-orang yang ingkarkan kebangkitan, 
juga mengecam kepercayaan syirik dan dakwaan anak 
serta menayangkan akibat-akibat kebinasaan para 
Musyrikin dan pendusta di dunia dan Akhirat. 
Semuanya selaras dengan arah tujuan kisah-kisah 
yang tersebut di dalam surah dan berkumpul di 
sekitar paksi pembicaraannya yang pokok. 

Seluruh surah ini diselubungi suasana khusus yang 
memayungi dan menyerapinya serta mengikuti 
maudhu'-maudhu' pembicaraannya. 


Susunan ayat-ayat surah ini merupakan pameran 
yang menayangkan emosi-emosi dan perasaan- 
perasaan yang berkobar-kobar, iaitu emosi yang 
berkecamuk di dalam jiwa manusia dan jiwa alam 
buana yang ada di sekeliling mereka. Oleh itu alam 
buana yang kita anggap beku dan tidak berperasaan 
itu digambarkan dalam ayat-ayat itu sebagai makhluk 
yang berjiwa, berhati perut, berperasaan dan 
beremosi yang turut serta melukiskan suasana umum 
surah ini. Di sana kita melihat langit, bumi dan 
gunung-ganang dilanda perasaan marah dan terharu 
hingga ia hampir-hampir pecah, terbelah dan 
mengeluh besar kerana membantah (dakwaan 
manusia kaum Musyrikin): 



"Kerana mereka mendakwa Allah Yang Maha Penyayang itu 
mempunyai anak. "(91). 



"Sedangkan tidak wajar bagi Allah Yang Maha Penyayang 
itu mempunyai anak. "(92) 


Emosi-emosi yang berkecamuk di dalam jiwa 
manusia telah dimulakan bersama pembukaan surah 
dan berakhir dengan tamatnya surah. Kisah-kisah 
pokok yang terdapat di dalam surah adalah penuh 
dengan emosi-emosi ini dalam babak-babaknya yang 
keras dan mendalam, terutama di dalam kisah 
Maryam dan kelahiran 'Isa. 


JUZU' KE- 16 


SURAH MARYAM O* 


315 


Bayangan yang menguasai suasana surah ialah 
bayangan rahmat kasihan belas, keredhaan dan 
hubungan mesra, la bermula dengan menyebut 
rahmat Allah yang dilimpahkan ke atas hamba-Nya 
Zakaria: 


"Kaaf, Haa, Yaa, 'Ain, Saad."(1) 


Ketika beliau berdo'a kepada Tuhannya: 



"(Inilah) penjelasan limpah rahmat Tuhanmu kepada hamba- 
Nya Zakaria . "(2) 


"Ketika dia berdo'a secara sulit kepada Tuhannya." (3) 


Kata-kata rahmat, makna dan suasananya berulang- 
ulang kali disebut di celah-celah surah ini. Di sana 
juga kerap kali disebut nama ar-Rahman di samping 
menggambarkan ni'mat kesenangan yang diterima 
oleh para Mu'minin dalam bentuk perusaan kasih 
mesra: 



"Sesungguhnya orang-orang yang beriman dan mengerjakan 
amalan yang soleh akan dikurniakan Allah Yang Maha 
Penyayang kasih mesra terhadap mereka. "(96) 


la menyebut ni'mat Allah iaitu ni'mat kasihan belas 
yang dikurniakan kepada Yahya. 



"Dan perasaan kasihan belas dari sisi Kami dan kebersihan 
diri dan dia adalah seorang yang bertaqwa."(13) 


Dan seterusnya menyebut ni'mat Allah ke atas 'Isa, 
iaitu ni'mat yang menjadikan beliau seorang yang 
berbakti kepada ibunya dan bersifat lemah lembut:- 



"Dan melakukan kebaktian terhadap ibuku dan dia tidak 
menjadikanku seorang yang angkuh dan jahat "(32) 


Anda dapat merasa belaian kasih mesra dan jejak- 
jejaknya yang lemah-Iembut di dalam kalimat-kalimat, 
ungkapan-ungkapan dan bayangan-bayangannya di 
samping anda dapat merasakan gerakan intifadhah 
alam buana dan pemberontakan-pemberontakannya 
terhadap kesan kalimat syirik yang tidak sanggup 
diterima oleh fitrahnya. Begitu juga anda dapat 
merasa bahawa surah ini mempunyai nada muzik 
yang tersendiri. Hingga bunyi kata-kata dan bunyi 
ceraian-ceraian (kedengaran begitu) lembut dan 
mendalam, iaitu radhya, sarya, khafya, najya.... 
sementara di tempat-tempat yang memerlukan 
kekerasan, maka bunyi ceraian-ceraian akhirnya 


dibunyikan dengan huruf dai yang bertasydid pada 
kebanyakan tempat, iaitu madda, dhidda, idda, hadda 
atau dengan huruf zai, iaitu 'izza dan azza. 


Kepelbagaian nada muzik, bunyi ceraian-ceraian 
dan akhir-akhir ayat yang sama senada itu yang 
berubah-ubah mengikut perubahan suasana dan 
maudhu' pembicaraan itu nampak begitu jelas di 
dalam surah ini. 1 la dimulakan dengan kisah Zakaria 
dan Yahya, di mana ceraian dan akhir ayat yang 
berbunyi begini: 



Hingga akhir. Kemudian diiringi pula dengan kisah 
Maryam dan 'Isa, di mana ceraian dan akhir ayat 
kedengaran senada dengan irama bunyi ini: 




Hingga tamatnya kisah-kisah itu dengan iringi kata 
ulasan yang menjelaskan hakikat 'Isa ibn Maryam dan 
memberi kata pemutus tentang persoalan hubungan 
beliau sebagai anak Allah. Di sini rentak irama bunyi 
ceraian dan akhir ayat itu kedengaran berlain-lainan, 
di mana ceraian-ceraian itu memanjang dan akhir ayat 
ditamatkan dengan huruf Mim atau Nun mati yang 
tetap ketika waqaf bukan dengan huruf ya, yang 
dipanjangkan dengan lembut, la berbunyi seperti 
berikut: 










hingga akhir. Dan apabila ayat penjelasan dan kata 
pemutus itu tamat dan ayat-ayat selanjutnya kembali 
memperkatakan kisah-kisah itu, maka bunyi akhir ayat 
yang lembut dan memanjang itu pun kembali semula: 



1 Lihat pembicaraan ini yan dijelaskan dengan panjang lebar 
dalam bab "OU^i cA " dalam buku " JiJ^I 

dbM A <A^". 

hingga akhir. Dan apabila datang ayat yang 
menerangkan tentang para pendusta dan akibat- 
akibat 'azab dan kemurkaan yang menunggu mereka, 
maka nada muziknya dan bunyi akhir ayat-ayat itu 
pun turut berubah; 


is i otiy- 3 



hingga akhir. Dan di tempat-tempat pernyataan 
kecaman bunyi kata-kata dan irama itu pun 
kedengaran keras dengan huruf dai yang bertasydid: 



hingga akhir. Demikianlah nada muzik dalam surah ini 
berkumandang mengikut konsep pembicaraan dan 
suasana. Nada-nada itu turut serta untuk 
mengekalkan suasana yang selaras dengan konsep 
pembicaraan di celah-celah surah ini mengikut 
peralihan-peralihan penerangan ayat dari satu 
suasana ke satu suasana dan dari satu konsep kepada 
satu konsep yang lain. 


****** 

Ayat-ayat yang memperkatakan maudhu'-maudhu' 
surah ini bergerak di dalam tiga pusingan. 

Pusingan pertama mengandungi kisah-kisah 
Zakaria, Yahya, Maryam dan 'Isa serta kesimpulan 
terhadap kisah ini, iaitu kesimpulan yang memberi 
kata pemutus mengenai persoalan 'Isa yang telah 
menimbulkan banyak perdebatan dan perselisihan 
faham di antara puak-puak Yahudi dan Kristian. 

Pusingan yang kedua mengandungi sebabak kisah 
Ibrahim dengan bapa dan kaumnya dan bagaimana 
beliau mengasingkan dirinya dari agama syirik dan 
bagaimana Allah menggantikan kepada beliau 
dengan satu zuriat yang kemudian melahir satu umat, 
juga mengandungi singgungan-singgungan ringkas 
mengenai kisah-kisah para Anbia' dan kisah mereka 
yang mendapat hidayat dari mereka dan kisah 
pelampau-pelampau yang menentang mereka dan 
nasib kesudahan mereka masing-masing. Pusingan ini 
berakhir dengan mengumumkan hakikat ketuhanan 


Yang Maha Esa yang disembah tanpa sebarang 
sekutu: 



"Dialah Tuhan yang memiliki langit dan bumi dan segala apa 
yang ada di antara keduanya. Oleh itu hendaklah engkau 
abdikan diri kepada-Nya dan hendaklah engkau sabar 
beribadat kepadanya. Apakah engkau pernah mengetahui 
siapa yang sama (setanding) dengannya? "(65) 


Pusingan yang ketiga dan akhir dimulakan dengan 
perdebatan di sekitar persoalan kebangkitan, dan 
menayangkan beberapa pandangan hari Qiamat serta 
menunjukkan gambaran bantahan alam buana 
terhadap dakwaan syirik. Ia berakhir dengan tayangan 
satu pemandangan kebinasaan umat-umat yang 
terdahulu yang meninggalkan kesan yang mendalam: 



"Dan berapa banyak umat yang telah Kami binasakan 
sebelum mereka apakah engkau nampak seorang dari 
mereka atau mendengar sesuatu bisikan dari mereka? "(98) 


Marilah kita mulai pelajaran yang pertama: 


****** 


(Pentafsiran ayat-ayat 1 - 13) 



"Kaaf, Haa, Yaa r Ain , Saad."(1) 

Inilah huruf-huruf potongan yang dijadikan kata 
pembukaan pada setengah-setengah surah, dan 
pentafsirannya yang kami pilih ialah huruf-huruf ini 
merupakan contoh-contoh dari huruf-huruf yang 
digunakan dalam penggubahan Al-Qur'an, iaitu satu 
gubahan baru yang tidak mampu dibuat oleh manusia 
walaupun mereka memiliki huruf-huruf itu dan 
mengetahui kalimat-kalimatnya. Mereka tetap lemah 
untuk menggubah dengan huruf-huruf itu seperti 
gubahan qudrat Ilahi Yang Maha Kreatif yang telah 
menyusunkan Al-Qur'an ini. 

Selepas huruf-huruf potongan itu terus dimulakan 
dengan kisah pertama, iaitu kisah Zakaria dan Yahya 
yang berteraskan rahmat Allah dan berpayungkan 
dengan-Nya, justeru itulah ia dimulakan dengan 
menyebut rahmat Allah: 



"(Inilah) penjelasan limpah rahmat Tuhanmu kepada hamba - 
Nya Zakaria. "(2) 

Kisah ini dimulakan dengan adegan do'a, di mana 
Zakaria berdo'a kepada Allah dengan penuh 
kerendahan diri dan secara rahsia: 

"Ketika dia berdo'a secara suiit kepada Tuhannya(3). Dia 
berseru: Wahai Tuhankui Sesungguhnya tulang-tulangku 
telah menjadi iemah dan kepalaku telah dinyaiai uban dan 
aku tidak pernah kecewa berdo'a kepada-Mu(4). Dan 
sesungguhnya aku bimbang terhadap kaum kerabatku 
sepeninggalanku nanti, sedangkan isteriku seorang yang 
mandul. Oleh itu kurniakanlah kepadaku dari sisi-Mu 
seorang anak lelaki(5). Yang akan mewarisiku dan mewarisi 
warisan dari keluarga Ya'kub, dan jadikannya, wahai 
Tuhanku ; seorang (anak) yang diredhai. "(6) 

Beliau bermunajat dengan Allah jauh dari mata 
orang ramai dan jauh dari pendengaran mereka. 
Beliau berdo'a di suatu tempat yang terasing, di mana 
beliau dapat menumpukan seluruh hatinya kepada 
Allah dan mendedahkan kepadanya beban-beban 
kesusahan hatinya yang berat. Beliau menyeru Allah 
dengan kata-kata yang dekat dan mesra: 

"Dia berseru: Wahai Tuhanku! "(4) 

D o' a Nabi Zakaria a. s, 

laitu beliau berseru secara langsung tanpa sesuatu 
wasitah dan tanpa menggunakan kata seru "wahai". 
Sesungguhnya Allah tetap mendengar dan melihat 
walaupun tanpa berdo'a dan berseru, tetapi (telah 
menjadi kebiasaan) bahawa seseorang yang susah itu 
merasa senang meluahkan perasaan dan merasa perlu 
mengemukakan rayuannya. Allah Yang Maha 
Pengasih memang mengetahui rahsia tabiat manusia 
ini, oleh kerana itulah dia menggalakkan mereka 
supaya berdo'a dan meluahkan isi perasaan yang 
menyusahkan hatinya: 



"Dan Tuhan kamu telah berfirman: Berdo'alah kepadaku 
nescaya aku perkenankan permohonan kamu" 

(Surah Ghaafir: 60) 

supaya mereka dapat merehatkan saraf mereka dari 
beban-beban perasaan yang memenatkan mereka 
dan supaya hati mereka menjadi tenang kerana 


mereka telah menyerahkan beban-beban 
penanggungan mereka kepada pihak yang lebih kuat 
dan lebih berkuasa, juga supaya mereka merasa 
hubungan mesra dengan Allah yang tidak pernah 
menghampa dan mengecewakan sesiapa sahaja yang 
berlindung dan berserah kepada-Nya. 

Zakaria a.s. mengadu kepada Allah kelemahan 
tulang-temalangnya dan apabila tulang-temalang 
lemah, maka seluruh jisim menjadi lemah. Tulang- 
temalang merupakan bahagian jisim yang paling kuat 
dan menjadi teras dan tiang, di mana tegak dan 
berpadunya jisim. Beliau juga mengadu kepada Allah 
bahawa kepalanya telah dinyaiai uban. Ungkapan Al- 
Qur'an yang memberi gambaran yang seni itu 
menjadikan uban itu seolah-olah api yang bernyala 
dan menjadikan seluruh kepala itu diselubungi api 
yang bernyala hingga tidak ada lagi bahagian rambut 
yang hitam di kepala yang telah dihinggapi api yang 
bernyala itu. 

Tulang-temalang yang lemah dan kepala yang 
dinyalakan uban itu kedua-duanya merupakan kiasan 
usia tua bangka dan kelemahannya yang sedang 
dialami Zakaria dan diadukannya kepada Allah ketika 
beliau mendedahkan keadaan dan harapan kepada- 
Nya. 

Kemudian beliau iringi dengan perkataannya: 



"Dan aku tidak pernah kecewa berdo'a kepada~Mu. "(4) 

Di sini beliau mengaku bahawa Allah sentiasa 
memperkenankan pemohonannya apabila beliau 
berdo'a kepada-Nya. Beliau tidak pernah kecewa 
apabila berdo'a kepada-Nya semasa dalam usia-usia 
mudanya yang gagah dan kuat, dan kini alangkah 
besar hajat beliau agar Allah memperkenankan 
permohonan beliau dan menyempurnakan 
pengurniaan ni'mat kepada beliau semasa berada 
dalam usia yang tua bangka ini. 

Ketika menggambarkan keadaan dirinya dan 
menyatakan harapannya, beliau menyebut perkara 
yang di-bimbanginya dan mengemukakan apa yang 
dipinta olehnya. Beliau bimbang terhadap pengganti- 
penggantinya yang kemudian, iaitu beliau bimbang 
mereka tidak dapat melaksanakan warisan yang akan 
ditinggalkannya kelak dengan cara yang diredhai 
Allah, dan yang dimaksudkan dengan warisan itu 
ialah warisan da'wah yang diperjuangkan oleh beliau, 
kerana beliau adalah salah seorang dari para Anbia' 
Bani Israel yang terkemuka, juga warisan ahli 
keluarganya yang dipelihara oleh beliau termasuk Siti 
Maryam yang dijagai beliau yang kini sedang 
berkhidmat di rumah ibadat yang dikendalikannya, 
juga warisan harta benda yang kini ditadbirkan oleh 
beliau dengan baik dan dibelanjakan untuk tujuan- 
tujuan yang wajar. Beliau khuatir terhadap kebolehan 
kaum kerabatnya sepeninggalan beliau kelak dalam 
menguruskan segala warisan itu. Beliau bimbang 

mereka tidak dapat mengikuti jejak langkahnya. 
Menurut satu cerita, beliau menyedari bahawa kaum 
kerabatnya itu tidak layak untuk mengendalikan 
warisan-warisan itu. 



"Sedangkan isteriku seorang yang mandul"(5) 

dia tidak dapat melahirkan anak kerana itu beliau 
tidak mempunyai anak yang dapat diasuh, dididik dan 
disediakan untuk mewarisi dan menggantikan beliau. 

Itulah perkara yang dibimbangi beliau, dan apa 
yang dipinta beliau ialah seorang anak lelaki yang 
dapat menerima dan mengendalikan warisannya dan 
menjunjung warisan kenabian dari datuk neneknya: 



"Oleh itu kurniakanlah kepadaku dari sisi-Mu seorang anak 
lelaki yang dapat mewarisiku dan mewarisi warisan dari 
keluarga Ya'kub."(5~6) 


Zakaria Nabi yang soleh ini tidak lupa 
menggambarkan harapan hatinya pada bakal pewaris 
yang diharap-harapkannya di zaman tuanya itu: 



"Dan jadikannya, wahai tuhanku , seorang (anak) yang 
diredhai. "(6) 

Yakni bukan seorang anak yang angkuh dan kasar, 
sombong dan tamak. Kata-kata "LtAj" (seorang yang 
diredhai) membayangkan pengertian-pengertian itu, 
iaitu dia seorang yang dapat memberi kesayangan 
dan disayangi orang, dia dapat ‘mewujudkan suasana- 
suasana kesayangan di alam sekitarnya dan dirinya. 

Itulah do'a Zakaria kepada Allah dengan segala 
kerendahan diri dan secara rahsia. Semua kata-kata, 
makna-makna, bayangan-bayangan dan nada-nada 
yang lembut turut serta dalam menggambarkan 
senario do'a. 

Kemudian detik do'a itu diperkenankan Allah 
digambarkan dengan penuh ri'ayah, kemesraan dan 
keredhaan, di mana Allah menyeru hamba-Nya dari 
al-Mala'ul-A'la: 



"Wahai Zakaria!" 


kemudian berita gembira itu disampaikan dengan 
segera: 



"Sesungguhnya Kami menyampaikan kepadamu berita 
gembira mendapat seorang anak ieiaki"(7) 


dan lelaki yang menjadi berita gembira ini 
dilimpahkan pula dengan kemesraan Ilahi yang telah 
memilih namanya: 



"Yang bernama Yahya" 


iaitu satu nama yang belum pernah dipakai sebelum 
ini: 





"Yang sebelumnya Kami belum pernah jadikan seorang pun 
yang senama dengannya. "(7) 


Itulah limpah kurnia Allah kepada hamba-Nya yang 
telah berdo'a kepada-Nya dengan segala kerendahan 
diri dan bermunajat dengan-Nya secara rahsia, di 
mana dia menyatakan kepada Allah kebimbangan 
dan harapannya. Motif yang mendorong beliau 
berdo'a kepada Allah ialah kekhuatirannya terhadap 
kaum kerabat sepeninggalan beliau nanti untuk 
memperjuangkan warisan 'aqidah, mengurus harta 
benda dan menjaga kaum keluarga mengikut cara 
yang diredhai Allah. Semua niatnya itu sememangnya 
telah diketahui Allah dan Allah telah melimpahkan 
kurnia yang memuaskan hatinya. 


Kemudian Zakaria a.s. seolah-olah baru sedarkan 
dirinya dari lamunan cita-cita dan harapannya yang 
berkobar-kobar itu apabila do'a beliau itu telah 
diperkenankan Allah dalam waktu yang dekat dan 
membuat beliau berdepan dengan realiti, iaitu beliau 
kini sedar bahawa beliau adalah seorang yang telah 
meningkat usia yang amat tua, segala tulang- 
temalang anggotanya lemah belaka, kepalanya 
dipenuhi uban dan isterinya pula seorang perempuan 
mandul yang belum pernah melahirkan anak di 
zaman mudanya yang kuat. Jadi bagaimana nanti dia 
akan memperolehi anak? Beliau mahu mendapatkan 
kepastian dan mahu mengetahui bagaimana cara 
Allah akan mengurniakan anak lelaki itu kepadanya: 



"Zakaria berkata: Wahai Tuhanku! Bagaimana aku akan 
memperolehi anak sedangkan isteriku seorang yang mandul 
dan aku sendiri telah mencapai umur yang sangat tua. "(8) 


Kini beliau menghadapi realiti di samping 
menghadapi janji Allah. Beliau cukup yakin dengan 
janji itu, tetapi beliau ingin mengetahui bagaimana 
janji itu akan dilaksanakan Allah di hadapan realiti ini 
untuk mententeramkan hatinya. Ini adalah satu 
keadaan jiwa yang biasa ketika menghadapi keadaan 
seperti keadaan yang dialami Zakaria Nabi yang soleh 
itu. Beliau tidak dapat melupakan realiti hidupnya dan 
oleh kerana itu beliau ingin mengetahui bagaimana 
Allah mengubahkan realiti itu. 


Di sini kemusykilannya itu dijawab Allah, iaitu 
perkara ini amat mudah kepada Allah dan Allah 

mengingatkan beliau dengan satu contoh yang dekat, 
iaitu contoh kejadian dirinya sendiri yang diciptakan 
dari tiada kepada ada. Itulah contoh kepada setiap 
makhluk yang hidup dan kepada setiap sesuatu yang 
wujud di alam buana ini: 




"Allah berfirman: Demikianlah kehendak Tuhanmu. 

Tuhanmu telah berfirman: Perkara itu adalah amat mudah 
kepada-Ku dan sesungguhnya sebelum ini Aku telahpun 
menciptakan engkau , sedangkan engkau belum berupa 
sesuatu. "(9) 

Dalam urusan ciptaan itu tidak ada yang mudah dan 
yang sukar di sisi Allah, kerana sarana ciptaan sama 
ada untuk mewujudkan sesuatu yang kecil atau yang 
besar, yang hina atau yang mulia adalah sama sahaja, 
iaitu dengan perintah "kun" (jadilah) dan ia pun terus 
jadi. 

Allah yang berkuasa menjadikan perempuan yang 
mandul tidak dapat melahirkan anak dan menjadikan 
orang yang tua bangka tidak dapat menurunkan 
zuriat, maka Aliahlah juga yang berkuasa 
membetulkan perempuan yang mandul dan 
menghapuskan sebab kemandulan itu, juga 
membaharui tenaga menurunkan zuriat pada, lelaki. 
Tentulah ini lebih mudah, pada hemat manusia, dari 
menciptakan hayat dari permulaan walaupun segala 
sesuatu itu mudah belaka kepada Allah sama ada 
mengulangi ciptaan atau melakukan ciptaan yang 
baru. 


Namun demikian keinginan Zakaria a.s. yang 
berkobar-kobar untuk meni'mati ketenteraman hati 
telah mendorong beliau meminta alamat yang 
menunjukkan bahawa berita gembira itu telah 
terlaksana, lalu Allah memberikan kepadanya satu 
alamat yang sesuai dengan suasana jiwa, di .mana 
do'a itu diangkat dan diperkenankan. Agar dengan 
alamat itu dapatlah beliau menunaikan kewajipan 
bersyukur kepada Allah yang telah mengurniakan 
anak dalam usianya yang amat tua. Alam’at itu ialah 
beliau memencilkan dirinya dari dunia orang ramai 
dan hidup bermunajat dengan Aliah selama tiga 
malam, di mana lidahnya menjadi lancar apabila 
bertasbih kepada Allah dan menjadi tertahan-tahan 
apabila bercakap dengan orang ramai, sedangkan 
semua anggotanya sihat walafiat, dan lidahnya tidak 
telor dan tidak pula mengidap apa-apa penyakit. 







" Kata Zakaria: Wahai Tuhanku I Jadikanlah untukku sesuatu 
alamat Jawab Allah: Alamat untukmu ialah engkau tidak 
dapat bercakap-cakap dengan orang ramai selama tiga 
malam i, sedangkan engkau sihat "(1 0) 


Semuanya itu telah berlaku begitu: 



"Lalu diapun keluar dari Mihrab menuju kepada kaumnya 
dan menyarankan kepada mereka: Hendaklah kamu 
bertasbih kepada Allah pagi dan petang. "(1 1) 


Beliau berbuat demikian supaya orang ramai turut 
menghayati suasana yang dihayatinya dan supaya 
mereka turut bersyukur bersama beliau di atas limpah 
kurnia Allah kepadanya dan kepada mereka selepas 
peninggalannya. 

Ayat ini meninggalkan Zakaria dalam keadaannya 
yang diam membongkam dan bertasbih, dan tirai pun 
dilabuh menutup pemandangan ini dan lembaran 
ceritanya digolong untuk dibuka lembaran baru 
yang mengisahkan - Yahya yang sedang diseru Allah 
dari alam al-Mala'ul-A'Ia: 

't, X\'J r 

"Wahai Yahya I Peganglah kitab ini dengan teguh." (12) 


Kelahiran Nabi Yahya a.s. 

Yahya a.s. telah pun dilahirkan ke dunia dan beliau 
telah membesar menjadi seorang kanak-kanak di 
celah ruang kosong yang telah ditinggalkan oleh ayat 
tadi di antara dua pemandangan ini. Itulah cara.Al- 
Qur'an yang seni dalam membentangkan kisah-kisah 
untuk menonjolkan babak-babak dan adegan-adegan 
yang paling penting, paling hidup dan dinamis. 

Ayat ini memulakan (kisah Yahya) dengan seruan 
Ilahi yang dihadapkan kepada beliau sebelum 
diceritakan sepatah pun mengenai diri beliau, kerana 
pemandangan seruan Ilahi merupakan satu 
pemandangan yang indah dan agung, la 
menunjukkan ketinggian martabat Yahya, dan 
kemurahan Allah memperkenankan permintaan 
Zakaria a.s. supaya Allah mengurniakan kepadanya 
seorang anak yang boleh menggantikannya dengan 
baik menjaga warisan 'aqidah dan kaum keluarga. 
Itulah babak pertama kisah Yahya, iaitu babak beliau 
ditugas memikul amanah agung. 



Kitab yang dimaksudkan itu ialah kitab Taurat, iaitu 
kitab suci Bani Israel selepas Nabi. Musa a.s.. 
Berdasarkan kitab inilah bangkitnya Nabi-Nabi mereka 
mengajar dan memerintah dengannya. Kini Yahya a.s. 
telah mewarisi ayahandanya Zakaria a.s. dan beliau 
diseru supaya memikul tugas itu dan melaksanakan 
amanah itu dengan hati yang teguh dan penuh azam, 
dan supaya beliau tidak bersikap lemah, cuai dan 
mengelakkan diri dari tugas-tugas warisan itu. 

Selepas seruan itu ayat berikut menerangkan pula 
tentang bekalan Ilahi yang dilengkapkan pada Yahya 
untuk melaksanakan tanggungjawab yang agung itu: 



"Dan Kami telah mengurniakan kepadanya kebijaksanaan 
semasa dia masih kanak-kanak lagi dan perasaan kasihan 
belas dari sisi Kami dan kebersihan diri, dan dia adalah 
seorang yang bertagwa. "(12-13) 


Inilah sifat-sifat kelayakan yang dibekalkan Allah 
kepada beliau untuk membantu beliau memikul tugas 
yang diamanahkan kepadanya ketika beliau diserukan 
Allah. 


Beliau dari masa kanak-kanak lagi telah dikurniakan 
kebijaksanaan. Bekalan Ilahi kepada beliau adalah 
satu bekalan yang unik sebagaimana nama dan 
kelahirannya juga unik. Biasanya sifat kebijaksanaan 
itu datang kemudian, tetapi sifat itu telah dibekalkan 
kepada Yahya semasa beliau masih kanak-kanak lagi. 

Beliau juga telah dikurniakan Allah perasaan kasihan 
belas semulajadi yang tidak dipaksa-paksa dan tidak 
pula dipelajarinya. Dari semulajadi lagi beliau ditanam 
dengan sifat kasihan belas, iaitu satu sifat yang perlu 
kepada seorang Nabi yang ditugas untuk membela 
hati dan jiwa manusia dan untuk menjinak dan 
menariknya secara halus kepada kebaikan. 

Dan beliau telah dikurniakan sifat kebersihan hati 
dan kesucian tabiat untuk menghadapi kekotoran hati 
dan kecemaran jiwa manusia supaya dapat 
dibersihkan. 

"ban dia adalah seorang yang bertaqwa"(1 3) 

iaitu seorang yang sentiasa berhubung dengan Allah, 
sentiasa menyegani-Nya, sentiasa bermuraqabah 
dengan-Nya, sentiasa takut kepada-Nya dan sentiasa 
merasa berada di bawah perhatian Allah ketika beliau 
bersendirian. 


Itulah bekalan yang dikurniakan Allah kepada Yahya 
a.s. semasa kecilnya untuk mengganti ayahandanya 
yang telah memohon kepada Allah secara rahsia 
kemudian Allah memperkenankan permohonannya 
dan mengurniakan kepadanya seorang anak lelaki 
yang bersih jiwanya. 

Setakat ini tirai dilabuhkan menutup kisah Yahya 
sebagaimana sebelum ini ia telah dilabuhkan kerana 
menutup kisah Zakaria. Ayat-ayat tadi telah 
melukiskan garis-garis pokok dari sejarah hidupnya, 
agamanya dan arah perjuangannya. Pengajaran dari 
kisah-kisah itu dapat diambil dengan jelas di dalam 
do'a Zakaria dan pengabulan Allah terhadap do'a 
beliau, juga di dalam seruan Ilahi kepada Yahya dan 
sifat-sifat yang dibekalkan Allah kepadanya. 
Penceritaan kisah-kisah itu secara terperinci 


sebenarnya tidak dapat menambahkan apa-apa dari 
segi pengajaran dan tujuan kisah-kisah itu. 

'k k k k k k 

Kelahiran Nabi 'Isa a.s. 

Sekarang marilah kita ikuti kisah yang lebih aneh 
dari kisah kelahiran Yahya, iaitu kisah kelahiran Isa 
yang perlahan-lahan berkembang dari kisah Yahya 
yang pertama itu, di mana titik keanehannya ialah 
seorang isteri yang mandul dapat melahirkan anak 
dari seorang suami yang sangat tua, kepada kisah 
yang kedua di mana titik keanehannya ialah seorang 
dara sunti yang melahirkan anak tanpa suami. Ini 
tentulah merupakan satu kisah yang lebih ganjil dan 
aneh lagi. ■ 

Apabila kita abaikan peristiwa ciptaan manusia yang 
pertama kali dengan rupa bentuknya yang ada 
sekarang ini, tentulah peristiwa kelahiran 'Isa putera 
Maryam itu merupakan satu peristiwa yang paling 
aneh yang diketahui manusia di sepanjang sejarahnya, 
satu peristiwa unik yang tiada tolok bandingnya baik 
sebelumnya mahupun kemudiannya. 

Manusia tidak pernah melihat penciptaan dirinya 
sendiri, yang merupakan satu peristiwa aneh yang 
amat besar di dalam sejarahnya. Manusia tidak 
pernah melihat penciptaan manusia yang pertama 
(Adam) tanpa bapa dan ibu. Peristiwa itu telah berlalu 
berabad-abad lamanya, kemudian hikmat llahiyah 
hendak menunjukkan peristiwa aneh yang kedua iaitu 
kelahiran Isa tanpa bapa. Ini adalah satu kelahiran 
yang tidak mengikut peraturan biasa yang wujud 
sejak umat manusia berada di muka bumi ini supaya 
dapat dilihat oleh manusia. Kemudian peristiwa ini 
akan kekal dirakam di dalam sejarah manusia sebagai 
satu peristiwa yang menonjol dan unik yang 
mendapat perhatian seluruh generasi manusia 
andainya mereka merasa begitu sukar untuk melihat 
peristiwa aneh penciptaan manusia yang pertama 
(Adam) yang tidak pernah dilihat oleh sesiapa pun. 

Ia telah berlaku mengikut Sunnatullah yang telah 
mengaturkannya untuk kesinambungan hidup 
dengan beranak pinak melalui lelaki dan 
perempuan/jantan dan betina dalam semua spesies 
makhluk yang hidup tanpa kecuali hingga pada 
spesies makhluk-makhluk yang tidak didapati jenis 
jantan dan betina yang berbeza, kerana sel-sel jantan 
dan betinanya terkumpul pada individunya yang 
tunggal. Peraturan kelahiran ini berlaku berabad-abad 
lamanya hingga tersemat di dalam fikiran manusia 
bahawa itulah satu-satunya cara kelahiran manusia 
dan mereka telah lupakan kepada peristiwa 
penciptaan manusia yang pertama kerana ia di luar 
contoh perbandingan. Oleh itu Aliah hendak 
mengemukakan kepada mereka contoh 'Isa putera 
Maryam a.s. untuk menyedarkan mereka terhadap 
hakikat kebebasan qudrat dan iradat Allah dan 
menyedarkan mereka bahawa kebebasan qudrat dan 
iradat Allah tidak terpenjara di dalam pagar undang- 
undang yang telah dipilih oleh-Nya sendiri. Peristiwa 

kelahiran seperti Isa itu tidak berulang kerana, pada 
dasarnya, yang harus berkuatkuasa ialah undang- 
undang yang telah ditetapkan Allah, yang harus 
berjalan terus ialah undang-undang yang telah dipilih 
oleh Allah, sedangkan peristiwa yang tunggal ini 
(kelahiran 'Isa) cukuplah untuk menjadi satu bukti 
yang jelas di hadapan mata manusia terhadap 
kebebasan kehendak masyi'ah Allah yang tidak 
pernah terpenjara di dalam batas-batas undang- 
undang (yang telah ditetapkan-Nya): 



"Dan agar Kami jadikannya suatu bukti (kekuasaan Kami) 
kepada manusia."(21) 


Melihat betapa aneh dan besarnya peristiwa ini, 
maka setengah-setengah golongan manusia merasa 
begitu sukar untuk memahaminya secara biasa dan 
untuk memikirkan hikmatnya mengapa ia ditonjolkan 
Allah (sebegitu rupa), lalu mereka memberikan sifat- 
sifat Uluhiyah kepada 'Isa putera Maryam a.s. dan 
mengadakan di sekitar kelahiran beliau berbagai- 
bagai khurafat dan dongeng dan menunggang- 
balikkan hikmat peristiwa itu dengan cara yang ganjil 
ini, iaitu mengubahkan hikmatnya yang bertujuan 
untuk membuktikan hakikat qudrat Allah yang tidak 
terbatas itu kepada bentuk kepercayaan yang 
merosakkan 'agidah tauhid. 


Di dalam surah ini Al-Qur'an menceritakan 
bagaimana peristiwa yang aneh itu berlaku dan 
menunjukkan maksudnya yang sebenar dan menolak 
khurafat dan dongeng-dongeng itu. 

Ayat-ayat berikut menayangkan kisah itu di dalam 
beberapa pemandangan yang menarik, penuh 
dengan perasaan dan emosi yang begitu hebat 
memeranjatkan para pembacanya seolah-olah mereka 
melihat dengan mata mereka sendiri. 


****** 


(Pentafsiran ayat-ayat 16 - 33) 




"Dan kenangiiah kisah Maryam di daiam kitab Ai-Qur'an 
ketika dia mengasingkan diri dari keluarganya di suatu 
tempat di sebelah Timur(16). Dia memasang tabir (yang 
melindunginya) dari mereka kemudian Kami utuskan roh 
(Jibril) Kami kepadanya lalu ia menjelma (dengan rupa) 
seorang manusia yang sempurna(1 7). Ujar Maryam : 
Sesungguhnya aku berlindung pada Allah Yang Maha 
Penyayang dari gangguan engkau jika engkau benar seorang 
yang bertaqwa(1 8). Jawab Jibril: Sebenarnya aku ini adalah 
utusan dari Tuhanmu untuk memberi seorang anak lelaki 
yang suci kepadamu(19). Kata Maryam: Bagaimana aku akan 
memperolehi anak, sedangkan aku tidak pernah disentuh 
seorang lelaki pun dan tidak pula pernah menjadi 
perempuan yang jahat(20). Jawab Jibril: Demikianlah 
(kehendak Tuhanmu). Tuhanmu telah berfirman: Perkara itu 
adalah amat mudah kepada-Ku dan Kami berbuat demikian 
agar Kami jadikannya suatu bukti (kekuasaan Kami) kepada 
manusia dan sebagai suatu rahmat dari Kami dan perkara itu 
telah menjadi suatu keputusan yang telah ditetapkan. "(21) 

Inilah adegan pertama. Seorang gadis sunti yang 
suci yang telah dinazarkan ibunya untuk berkhidmat 
di rumah ibadat ketika ia masih dalam kandungan lagi 
dan semua orang mengenalinya sebagai gadis suci 
dan bermaruah tinggi. Keturunannya dihubungkan 
kepada Nabi Harun bapa para, penjaga rumah ibadat 
Bani Israel yang berhati suci. Keluarganya terkenal 
jujur dan baik sejak dahulu lagi. 

Kini Maryam sedang bersunyi diri (di suatu tempat) 
kerana sesuatu urusan peribadinya yang memerlukan 
beliau menjauhkan diri dari keluarganya dan 
menghilangkan diri dari pandangan mereka. Ayat- 
ayat tadi tidak menjelaskan apakah urusan yang 
dikerjakan oleh beliau, mungkin urusan itu sesuatu 
urusan yang amat peribadi dari urusan-urusan 
seorang gadis. 


Kini Maryam sedang asyik dalam persembunyiannya 
yang tenang tenteram itu, tiba-tiba satu peristiwa 
yang amat mengejutkan berlaku, iaitu seorang lelaki 
yang sempurna tiba-tiba muncul di hadapannya: 





"Kemudian Kami utuskan roh (Jibril) Kami kepadanya lalu dia 
menjelma (dengan rupa) seorang manusia yang 
sempurna . "(1 7) 



Kini Maryam amat terkejut dan takut sebagaimana 
biasa dialami gadis sunti apabila seorang lelaki tiba- 
tiba muncul di kamar persembunyiannya. Maryam 
terus meminta perlindungan dan pertolongan Allah. 
Dia mencabar perasaan taqwa yang ada pada hati 
lelaki itu dan merangsangkan perasaan takut kepada 

Allah dan silu malu kepada perhatian Allah di tempat 
yang sunyi itu: 



"Ujar Maryam: Sesungguhnya aku berlindung pada Allah 
Yang Maha Penyayang dari gangguan engkau jika engkau 
benar seorang yang bertagwa. "( 1 8) 


Kerana seorang yang bertaqwa itu akan terus 
terbungkas kesedarannya sebaik sahaja disebutkan 
nama Allah Yang Maha Penyayang, dan akan terus 
mengundurkan diri dari dorongan nafsu dan godaan 
syaitan. 

Di sini dapatlah daya khayal (kita) menggambarkan 
sendiri keadaan anak dara sunti yang jujur, suci dan 
berpendidikan yang baik, yang membesar di dalam 
persekitaran yang baik dan dipelihara oleh Zakaria 
yang pernah bernazar hendak memberikan anaknya 
kelak untuk berkhidmat kepada Allah. Inilah kejutan 
yang pertama kepada beliau. 



"Jawab Jibril: Sebenarnya aku ini adalah utusan dari 
Tuhanmu untuk memberi seorang anak lelaki yang suci 
kepadamu."(19) 


Di sini dapatlah daya khayal (kita) menggambarkan 
sendiri sejauh mana perasaan terkejut dan malu yang 
dialaminya. Ketika itu lelaki yang sempurna itu belum 
lagi dipercayainya sebagai utusan dari Allah. Mungkin 
dakwaan lelaki itu hanya merupakan satu helah yang 
merbahaya yang cuba mempergunakan kejujurannya 
sahaja. Kini lelaki itu berterus terang mengatakan 
kepadanya sesuatu yang mengguriskan pendengaran 
gadis sunti yang amat pemalu itu, iaitu dia datang 
untuk memberikan seorang anak lelaki kepadanya, 
sedangkan mereka berdua berada di satu tempat 
yang sunyi. Inilah kejutan yang kedua. 


Kemudian Maryam yang terancam kehormatannya 
itu memberanikan dirinya, lalu bertanya dengan terus 
terang: Bagaimana? 



"Kata Maryam: Bagaimana aku akan memperolehi anak f 
sedangkan aku tidak pernah disentuh seorang lelaki pun dan 
tidak pula pernah menjadi perempuan yang jahat."(20) 


Demikianlah Maryam bertanya dengan terus terang 
dan dengan kata-kata yang terbuka, sedangkan dia 
dan lelaki itu berada di satu tempat yang sunyi. Oleh 
sebab tujuan kedatangan lelaki yang mendadak itu 
telah terbuka jelas sedangkan Maryam belum lagi 
mengetahui bagaimana cara lelaki itu hendak 
memberikan anak kepadanya, maka keadaan 
kekhuatiran Maryam itu tidaklah dapat diredakan 
dengan pengakuan lelaki itu yang berkata kepadanya: 



"Sebenarnya aku ini adalah utusan dari Tuhanmu"(19) 


dan tidak pula dapat diredakan andainya lelaki itu 
berkata bahawa dia diutus untuk memberikannya 
seorang anak lelaki yang bersih, tidak cemar 
kelahirannya dan tidak kotor sejarah hidupnya, supaya 
hati Maryam tenang. Oleh sebab itulah malu di sini 
(bagi Maryam) tidak berguna lagi, malah terus terang 
itulah sahaja yang lebih baik baginya. Bagaimana dia 
boleh melahirkan anak, sedangkan dia masih seorang 
anak dara sunti yang belum pernah disentuh oleh 
mana-mana manusia pun dan dia juga bukan seorang 
perempuan jahat hingga sanggup melakukan 
perbuatan yang boleh melahirkan anak. 


Dari pertanyaan Maryam nampaklah bahawa dia 
tidak terfikir hingga ke sa'at itu adanya suatu cara 
yang lain untuk lelaki itu memberikannya anak lelaki 
selain dari jalan hubungan yang biasa di antara lelaki 
dan perempuan kerana itulah cara biasa mengikut 
fikiran manusia. 





"Jawab Jibril: Demikianlah (kehendak Tuhanmu). Tuhanmu 
telah berfirman: Perkara itu adalah amat mudah kepada-Ku 
dan Kami berbuat demikian agar Kami jadikannya suatu 
bukti (kekuasaan Kami) kepada manusia dan sebagai suatu 
rahmat dari Kami" (2 1 ) 


maksudnya, perkara luar biasa yang tidak terfikir oleh 
Maryam kemungkinan berlakunya itu adalah amat 
mudah kepada Allah S.W.T., kerana segala sesuatu itu 
adalah mudah belaka kepada qudrat Ilahi yang hanya 
memerintah "kun" (jadilah!), maka iapun terus jadi. 
Semuanya mudah sama ada dengan peraturan biasa 
atau dengan cara yang lain. Ar-Ruhul-Amin (Jibril) 
memberitahu Maryam bahawa Allah memberitahu 
kepadanya bahawa perkara ini amat mudah kepada 
Allah dan bahawa Allah hendak menjadikan peristiwa 
yang aneh ini sebagai suatu bukti kepada manusia 
dan suatu alamat yang menunjukkan kepada 
kewujudan-Nya, kekuasaan-Nya dan kebebasan 

iradat-Nya, juga supaya menjadi rahmat kepada Bani 
Israel khususnya dan kepada umat manusia 
seluruhnya iaitu dengan mendzahirkan peristiwa ini 
yang akan membawa mereka mengenali Allah, 
beribadat kepada-Nya dan mencari keredhaan-Nya. 

Dengan itu tamatlah dialog di antara Ar-Ruhul-Amin 
(Jibril) dengan Maryam al-'Azra'. Keterangan ayat-ayat 
tidak menyebut apakah yang telah berlaku selepas 
dialog itu? Di sini terdapat satu lagi ruang kosong 
dalam pembentangan kisah mengikut seni 

pembentangan AI-Qur'an, tetapi ia hanya menyebut 
segala apa yang telah diberitahu kepada Maryam, 
iaitu bahawa dia akan mendapat seorang anak lelaki 
walaupun dia masih dalam keadaan dara sunt tanpa 
disentuh oleh sesiapa pun dan anak lelaki ini akan 

menjadi suatu bukti kepada manusia dan suatu 
rahmat dari Allah. Semuanya telah diputuskan Allah 
dan telah dilaksanakannya: 



"Dan perkara itu telah menjadi suatu keputusan yang telah 
ditetapkan."(2i) 

Tetapi bagaimana? Di sini tidak ada sedikitpun 
penjelasan mengenai hal itu. 2 

Kemudian kisah itu diteruskan dalam satu 
adegannya yang baru, di mana ditayangkan Maryam 
al-'Azra' yang sedang kebingungan itu berada dalam 
satu keadaan yang lebih kritikal lagi: 



"Lalu Maryam mengandungkannya dan mengasingkan diri 
dengan kandungannya di suatu tempat yang j auh(22). 
Kemudian kesakitan bersalin telah memaksa Maryam 
(bersandar) di pangkal batang pohon kurma seraya berkata: 
Aduhai I Alangkah baiknya andainya aku telah mati sebelum 
ini dan menjadi seorang yang terus dilupai. "(23) 

Inilah kejutan yang ketiga. 


2 Di dalam Surah at-Tahrim diceritakan begini:{{ 

&a aA \ rvftfi jS\ cLy& )) - "Dan 

Maryam binti Imran yang telah memelihara kehormatannya , 
Kami telah tiupkan pada kehormatannya roh ciptaan Kami." 
Adakah kalimat " dalam Surah Maryam ini sama 

maksudnya dengan kalimat " di dalam Surah at-Tahrim 
(di atas). Adakah pengertian kedua-duanya sama? Kami [ 
cenderung mengatakan bahawa kedua-duanya mempunyai 
pengertian yang berlainan . Kalimat " dalam Surah 

Maryam ini adalah dimaksudkan dengan Jibril ar-Ruhui-Amin, 
iaitu utusan Allah kepada Maryam , sedangkan kalimat 
dalam Surah at-Tahrim tadi adalah dimaksudkan dengan roh 
yang ditiupkan Allah pada Adam lalu menjadikannya 
makhluk insan kemudian ditiupkan pada kehormatan Maryam 
lalu menjadi sebiji telur (ovum) yang hidup dan bersedia untuk 
subur. Itulah tiupan Ilahi yang memberi hayat dan memberi 
ciri-ciri yang sesuai dengan janin hayat ini. Pada makhluk 
insan ciri-ciri itu ialah bakat-bakat kebolehan yang dapat 
menghubungkan mereka dengan alam al-Mala'ul-A'la dan 
memberikannya perasaan kemanusiaan , daya pemikiran,, 
berbagai-bagai rasa dan ilham.Dalam kes Maryam kami 
tafsirkan bahawa Jibril iaitu ar-Ruhui-Amin adalah membawa 
dan menyampaikan tiupan roh yang luhur itu dari Allah. 
Kemudian kami kembali untuk mengatakan pula bahawa 
kami tidak mengetahui sedikit pun tentang hakikat roh 
dengan makna Jibril, begitu juga kami tidak mengetahui 
sedikit pun tentang hakikat roh dengan makna yang lain. 
Semuanya adalah urusan alam ghaib belaka. Kami hanya, 
mencari ilham dari keterangan ayat-ayat yang tersebut di 
dalam dua surah itu dan kami dapati bahawa maksud roh di 
dalam dua surah itu adalah berlainan dan tidak sama. 


Ayat ini tidak menyebut bagaimana Maryam 
mengandung dan tidak pula menerangkan berapa 
lama dia mengandung. Adakah dia mengandung 
kandungan biasa seperti perempuan-perempuan yang 
lain mengandung, iaitu tiupan Ilahi itu telah 
membangkitkan hayat dan kecergasan pada telur 
(ovam) itu lalu subur menjadi 'alaqah, kemudian 
mudhghah kemudian tulang-temalang kemudian 
tulang-temalang ini dibalut dengan daging hingga 
menjadi janin yang sempurna pada masa-masanya 
yang biasa? Ini adalah satu kemungkinan, kerana telur 
perempuan itu mulai cergas dan subur selepas 
percantuman benih lelaki dan perempuan hingga 
menjadi janin dalam masa sembilan bulan Qamariah. 
Tiupan Ilahi itu mungkin telah memainkan peranan 
percantuman benih, lalu telur itu subur mengikut 
prosesnya yang biasa, dan mungkin pula dalam 
keadaan mengandung istimewa ini telur itu tidak 
melalui proses kesuburannya yang biasa selepas 
tiupan Ilahi itu, malah ia memendekkan peringkat- 
peringkat kesuburan itu dan terus subur menjadi janin 
yang sempurna dalam tempoh yang pendek. Oleh 
sebab di dalam ayat ini tidak ada apa-apa keterangan 
yang membayangkan dua kemungkinan ini, maka 
kami tidak ingin berkejar begitu jauh di belakang 
persoalan ini, iaitu persoalan yang tidak ada apa-apa 
sandaran bagi kami. Oleh itu marilah kita melihat 
Maryam sedang memencilkan diri dari keluarganya di 
suatu tempat yang jauh. Dia kini berada dalam 
keadaan yang lebih buruk dari keadaan yang telah 
kita jelaskan tadi. Andainya dahulu dia telah 
menghadapi persoalan kesucian diri, asuhan dan 
akhlak yang baik di antara dia dengan dirinya sendiri, 
tetapi sekarang dia tidak lama. lagi akan menghadapi 
masyarakat pula dengan tembelang yang 
menggemparkan. Di samping itu dia juga sedang 
mengalami kesakitan jasmani di samping penderitaan 
jiwa dan menghadapi kesakitan bersalin hingga dia 
terpaksa menyandarkan dirinya di pangkal batang 
pohon kurma. Dia hanya berada seorang diri sahaja 
(di tempat itu) menghayati detik-detik cemas seorang 
dara sunti yang mengalami kesakitan bersalin bagi 
pertama kalinya tanpa sebarang pengetahuan dan 
tanpa seorang penolong, dan ketika inilah dia tiba- 
tiba merintih: 



"Aduhai! Alangkah baiknya andainya aku telah mati sebelum 
ini dan menjadi seorang yang terus dilupai. "(23) 


(Di waktu ini) kita seolah-olah ternampak air muka 
Maryam yang merana dan dapat merasakan 
kekusutan fikirannya dan tempat-tempat 
kesakitannya. Dia bercita-cita menjadi seorang yang 
telah dilupai manusia laksana kain cawat yang 
digunakan untuk menahan darah haid kemudian 
dibuang sahaja dan terus dilupakan. 

Di tengah-tengah kesakitan dan penderitaan itu 
berlakulah satu peristiwa besar yang amat 
memeranjatkan: 

bawahnya: Janganlah bonda bersedih I Sesungguhnya Tuhan 
bonda telah menjadikan sebuah parit air di bawah (tapak 
kaki) bonda(24). Dan goncangkanlah batang kurma itu ke 
arah bonda nescaya ia akan menggugurkan buah kurma 
yang masak kepada bonda(25). Oleh itu makan dan 
minumlah bonda dan senangkanlah hati bonda ! Dan 
andainya bonda melihat seorang manusia , maka katakanlah 
kepadanya: Aku telah bernazar puasa. Oleh itu aku tidak 
akan bercakap dengan sesiapa pun pada hari ini. "(26) 


Ya Allah! Bayi yang dilahirkan di sa'at itu tiba-tiba 
telah pandai memanggil Maryam dari bawahnya. Dia 
mententeramkan hati ibunya dan menghubung- 
kannya dengan Allah, dia menunjukkan kepada 
ibunya makanan dan minumannya, hujjah dan 
alasannya. 


Janganlah bonda berduka cita: 


"Sesungguhnya Tuhan bonda telah menjadikan sebuah parit 
air di bawah (tapak kaki) bonda. "(24) 


Maksudnya, Allah tidak lupakan bonda dan tidak 
akan membiarkan bonda, malah Allah telah 
mengalirkan di bawah tapak kaki bonda satu parit air 
yang mengalir - pendapat yang lebih rajih, parit ini 
telah mengalir di sa'at itu juga dari sebuah matair 
atau mengalir dari saluran air bukit - dan pokok 
kurma yang disandari bonda itu adalah sepohon 
kurma yang kecil sahaja, oleh itu goncanglah 
batangnya nescaya ia menggugurkan kepada bonda 
buah-buahnya yang masak. Itulah makanan dan itulah 
minuman. Makanan yang manis itu adalah sesuai 
untuk perempuan-perempuan yang baru melahirkan 
anak, dan buah tamar masak muda dan buah tamar 
masak kering pula merupakan sebaik-baik makanan 
kepada perempuan-perempuan yang baru bersalin. 



"Oleh itu makan dan minumlah bonda dan senanglah hati 
bonda"(26) 


yakni makan dan minumlah sepuas hati bonda dan 
tenangkanlah hati bonda! Dan jika bonda 
menghadapi seseorang, maka beritahu kepadanya 


dengan cara yang lain dari bercakap bahawa bonda 
telah bernazar puasa dari bercakap kerana Allah dan 
sedang membulatkan ibadat kepada-Nya dan 
janganlah bonda menjawab sesuatu pertanyaan 
walau dari sesiapa pun. 

Pada hemat kita, Maryam tentulah kaget dan 
terpegun sejurus lama sebelum menghulurkan 
tangannya menggoncang pokok kurma itu untuk 
mendapatkan buahnya yang masak, kemudian 
barulah dia sedar dan yakin bahawa Allah tidak akan 
mengabaikannya dan bahawa dia mempunyai hujjah 
yang cukup kuat iaitu bayi ini boleh bercakap semasa 
kecil lagi dan boleh menunjukkan mu'jizat Allah yang 
telah mengurniakan bayi itu kepadanya. 

"Kemudian Maryam membawa anaknya kepada 
kaumnya. "(27) 

Marilah kita lihat adegan yang amat menarik ini. 
Sudah tentu kita dapat menggambarkan bagaimana 
jelasnya tanda kehairanan terlukis pada wajah 
kaumnya, iaitu anggota keluarganya yang dekat dan 
tinggal serumah dengannya atau anggota 
keluarganya dalam lingkungan yang kecil, apabila 
mereka melihat anak gadis mereka yang suci dan 
masih dara sunti yang diberikan kepada rumah ibadat 
dan sentiasa beramal ibadat itu tiba-tiba mendokong 
bayi: 



"Mereka berkata: Wahai Maryam ! Sesungguhnya engkau 
telah melakukan satu perbuatan yang keji. "(27) 



"Wahai saudara perempuan Harun! Bapamu bukannya 
seorang yang jahat dan ibumu juga bukannya seorang 
penzina. "(28) 


Mereka terus mengecam dan mencela Maryam: 
"Wahai Maryam! Sesungguhnya engkau telah 
melakukan satu perbuatan yang keji" yakni satu 
perbuatan yang amat buruk dan tercela, kemudian 
kemarahan mereka berubah kepada ejekan yang 
pahit: 


"Wahai saudara perempuan Harun! "(28) 

Yakni saudara perempuan seorang Nabi yang 
menjaga rumah ibadat Bani Israel, iaitu Nabi Harun 
dan zuriat keturunannya selepas peninggalan beliau. 
Beliau adalah seorang Nabi yang engkau mempunyai 
hubungan yang rapat dengannya dalam amal 
ibadatmu dan khidmatmu kepada rumah ibadat itu. 
Alangkah jauh perbezaannya di antara hubungan 
keturunanmu dengan perbuatanmu yang amat keji 
itu: 

"Bapamu bukannya seorang yang jahat dan ibumu juga 
bukannya seorang penzina. "(28) 


Maryam terus melaksanakan pesanan yang 
diajarkan oleh bayi yang aneh itu: 

^ ** 

"Lalu Maryam memberi isyarat kepada anaknya. "(29) 

Apakah yang kita dapat katakan di sa'at kehairanan 
dan kemarahan mereka ketika melihat anak dara 
mereka membawa pulang bayi kepada mereka, 
kemudian si anak ini pula tiba-tiba menunjukkan 
lagak yang angkuh dan mengejek terhadap tindak- 
tanduk mereka yang telah mengecam perbuatannya 
yang keji itu. Dia hanya berdiam diri dan memberi 
isyarat kepada mereka supaya bertanya kepada bayi 
itu sendiri tentang rahsianya: 



"Dan mereka pun berkata: Bagaimana kami hendak 
bercakap dengan seorang bayi yang masih di dalam 
buaian?"(29) 


Tetapi inilah dia satu lagi mu'jizat aneh yang telah 
berlaku: 



"Ujar 'Isa: Sesungguhnya aku ini ialah hamba Allah. Dia telah 
mengurniakanku kitab (Injil) dan menjadikanku seorang 
Nabi(30). Dan Dia telah menjadikanku seorang yang 
diberkati di mana sahaja aku berada dan Dia telah 
memerintahku menunaikan solat dan zakat selama aku 
hidup(31). Dan melakukan kebaktian terhadap ibuku dan dia 
tidak menjadikanku seorang yang angkuh dan jahat(32). Dan 
semoga kesejahteraan dilimpahkan ke atasku pada hari aku 
dilahir dan pada hari aku mati f juga pada hari aku 
dibangkitkan hidup kembali."(33) 

' Isa Menjelaskan Hakikat Dirinya 

Demikianlah 'Isa a.s. mengisytiharkan sifat 
'Ubudiyahnya kepada Allah. Oleh itu dia bukannya 
putera Allah sebagaimana yang telah didakwa oleh 
segolongan (orang-orang Kristian), dan bukannya 
Tuhan seperti yang didakwakan satu golongan yang 
lain. Dia bukan juga Tuhan yang ketiga dari tiga tuhan 
yang berpadu sebagai satu Tuhan dan (dalam waktu 


yang sama) mereka adalah tiga tuhan seperti yang 
telah didakwa oleh segolongan yang lain, malah 'Isa 
a.s. mengisytiharkan bahawa Allah telah melantikkan 
beliau menjadi seorang Nabi bukannya putera Allah 
dan bukan pula sekutu Allah dan dia telah 
memberkati beliau dan memerintah beliau supaya 
menunaikan solat dan zakat di sepanjang hidupnya 
dan supaya beliau berbakti kepada ibunya dan 
bersikap rendah diri terhadap keluarganya. Kini 
jelaslah bahawa 'Isa a.s, mempunyai usia hidup yang 
terbatas dengan masa-masa yang tertentu sahaja dan 
beliau juga mati dan akan dibangkitkan kembali, dan 
Allah telah mengurniakan kepada beliau kedamaian, 
keamanan dan ketenteraman pada hari beliau 
dilahirkan, juga pada hari beliau diwafatkan dan 
seterusnya pada hari beliau dibangkitkan hidup 
kembali. 

Nas Al-Qur'an di sini cukup jelas tentang kewafatan 
'Isa a.s. dan kebangkitannya, dan nas ini juga tidak 
dapat menerima sebarang ta'wilan yang lain dan 
sebarang pertikaian mengenai hakikat ini. 

* * -k -k * * 


(Pentafsiran ayat-ayat 34-36) 

Keterangan Al-Qur'an tidak menambah apa-apa 
penjelasan yang lain dari pemandangan ini. Ia tidak 
menjelas bagaimana kaum Maryam menerima 
peristiwa mu'jizat ini dan apakah yang telah berlaku 
kepada Maryam dan anaknya yang aneh selepas 
peristiwa itu, dan bilakah nubuwwah 'Isa yang 
diisyaratkan dalam ayat berikut 



"Dia telah mengurniakanku kitab (Injil) dan menjadikanku 
seorang Nabi. "(30) 

Ini disebabkan kerana tujuan penjelasan di tempat 
ini ialah untuk menceritakan peristiwa kelahiran 'Isa 
sahaja dan apabila penjelasan itu sampai kepada 
adegan mu'jizat itu, maka tirai pun terus dilabuhkan 
untuk diiringi dengan kata kesimpulan mengenai 
tujuan yang dimaksudkan itu pada tempatnya yang 
paling wajar dengan gaya bahasa dan nada yang 
tegas iaitu: 



"Itulah 'Isa putera Maryam. (Dia telah membuat) penerangan 
yang benar yang dipertikaikan oleh mereka (34). Tidak sekali- 
kali wajar bagi Allah mempunyai sebarang anak Maha 


i 


326 


50 SURAH MARYAM C& 


JUZU' KE- 16 


Sucilah Dia . Apabila Dia telah memutuskan untuk 
menciptakan sesuatu , maka Dia hanya memerintah 
kepadanya: Jadilah , maka iapun terus jadi(35). Dan 
sesungguhnya Allah adalah Tuhanku dan Tuhan kamu. Oleh 
itu hendaklah kamu sembahkan Dia. Inilah jalan yang 
lurus. "(36) 

Maksudnya, itulah hakikat 'Isa putera Maryam itu 
bukannya seperti yang didakwakan oleh mereka yang 
mempertuhankan beliau atau oleh mereka yang 
menuduh ibunya tentang kelahirannya. Itulah hakikat 
'Isa dan itulah hakikat kelahiran beliau. Itulah 'Isa 
yang telah menerangkan hakikat yang sebenar yang 
dipertikai dan diragui mereka. Beliau bukan sahaja 
menerangkan hakikat ini dengan lidahnya sendiri, 
malah diterangkan oleh lidah kisah itu sendiri: 



'Tidak sekali-kali wajar bagi Allah mempunyai sebarang 
anak." (3 5) 


Maha Tinggi dan Maha Sucilah Allah darinya. 
Adalah tidak munasabah sama sekali Allah 
mempunyai anak kerana yang layak mempunyai anak 
ialah makhluk-makhluk yang fana untuk melanjutkan 
kewujudan keturunan mereka dan makhluk-makhluk 
yang lemah untuk mendapat bantuan dan 
pertolongan, sedangkan Allah adalah zat yang kekal 
yang tidak takut pupus dan fana, dan zat yang 
bersifat Maha Kuasa yang tidak memerlukan apa-apa 
bantuan dan pertolongan. Seluruh makhluk yang 
wujud ini adalah diciptakan Allah dengan sepatah 
perintah "o*". sahaja: 



"Apabila Dia telah memutuskan untuk menciptakan sesuatu f, 
maka Dia hanya memerintah kepadanya: Jadilah , maka 
iapun terus jadi. "(3 5) 


Apa sahaja yang dikehendaki Allah untuk 
mewujudkannya, maka dia dapat mewujudkannya 
dengan kehendak iradat-Nya sahaja bukan dengan 
perantaraan anak dan penolong. Keterangan 'Isa dan 
keterangan lidah kisahnya diakhiri dengan sebuah 
perisytiharan yang mengumumkan Rububiyah Allah 
bagi diri 'Isa dan bagi seluruh manusia serta menyeru 
mereka supaya menyembah Allah Yang Maha Esa 
tanpa sebarang sekutu-sekutu: 



"Dan sesungguhnya Allah adalah Tuhanku dan Tuhan kamu. 
Oleh itu hendaklah kamu sembahkan Dia. Inilah jalan yang 
lurus."(36) 


Oleh itu tiada lagi ruang untuk kepercayaan- 
kepercayaan yang karut dan dongeng-dongeng 
selepas pengakuan 'Isa dan pengakuan kisahnya. 
Inilah yang dimaksudkan dengan kata kesimpulan tadi 
yang diterangkan dengan gaya bahasa dan nada yang 
tegas itu. 


****** 


(Pentafsiran ayat-ayat 37 - 39) 

Selepas penjelasan itu, Al-Qur'an membentangkan 
pula perselisihan faham yang berlaku di antara puak- 
puak dan golongan-golongan (orang-orang Kristian) 
mengenai hakikat 'Isa a.s., dan jelaslah bahawa 
perselisihan itu merupakan satu perkara yang tercela 
setelah menerima penjelasan hakikat yang amat 
terang ini: 



"Kemudian beberapa golongan di antara mereka telah 
berselisih faham. "(37) 

Seri Maharaja Constantine (Raja Rom) telah 
mengadakan satu perhimpunan agung para paderi 
besar - salah satu dari tiga perhimpunan agung para 
paderi yang terkenal - di mana bilangan para 
anggotanya terdiri dari dua ribu seratus tujuh puluh 
orang paderi besar. Mereka dengan sengitnya telah 
berselisihan faham sesama mereka mengenai hakikat 
'Isa. Setiap puak mempunyai pendapatnya yang 
tersendiri. Ada setengah mereka berpendapat bahawa 
'Isa itu ialah Allah. Dia telah turun ke bumi lalu dia 
menghidupkan siapa yang mahu dihidupkannya dan 
mematikan. siapa yang mahu dimatikannya, kemudian 
dia naik semula ke langit. Setengah pula berpendapat 
bahawa 'Isa adalah anak Allah. Setengah yang lain 
berpendapat bahawa 'Isa adalah salah satu dari tiga 
uqnun/komponen iaitu bapa, anak dan Ruhul-Quds. 
Kata setengah pula, 'Isa ialah yang ketiga dari tiga 
iaitu Aliah itu Tuhan dan dia ('Isa) itu tuhan dan 
ibunya juga tuhan. Kata yang lain, 'Isa itu hamba 
Aliah dan utusan-Nya juga roh-Nya dan kalimat-Nya. 
Sementara puak-puak yang lain lagi mengeluarkan 
masing-masing pendapat yang tersendiri. Mereka 
gagal mendapat kata sepakat. Hanya lebih dari tiga 
ratus lapan orang paderi besar sahaja yang 
mempunyai satu pendapat yang sama dan pendapat 
ini disetujui oleh baginda Sri Maharaja dan baginda 
telah memberi sokongan yang kuat kepada golongan 
ini dan terus menindas dan menghalau puak-puak 
yang menentang terutama puak yang berpegang 
dengan 'aqidah tauhid. 

Oleh sebab 'aqidah-'aqidah yang menyeleweng itu 
telah diputuskan oleh perhimpunan-perhimpunan 
agung yang dihadhiri oleh para paderi besar, maka 
ayat-ayat yang berikut memberi amaran kepada 
orang-orang kafir yang menyeleweng dari keimanan 
kepada Wahdaniyah Allah dengan satu pemandangan 
hari Qiamat yang besar di mana berkumpulnya 
perhimpunan-perhimpunan manusia yang amat besar 
dan di mana dapat dilihat akibat-akibat yang 
menimpa orang-orang kafir yang menyeleweng itu: 


kafir dari 


kehadhiran suatu hari yang amat besar. "(37) 





S* cAi? 

"Maka celakalah kepada orang-orang yang 

"Alangkah tajamnya pendengaran mereka dan alangkah 
terangnya penglihatan mereka pada hari mereka datang 
menemui Kami, l tetapi pada hari ini orang-orang yang zalim 
berada di dalam kesesatan yang amat nyata (3 8). Dan 
ingatlah mereka tentang hari penyesalan iaitu ketika segala 
urusan (pangadilan) telah diputuskan , sedangkan mereka 
berada di dalam kelalaian dan tidak beriman. "(39) 


Kini celakalah kepada mereka dalam satu 

pemandangan hari Qiamat yang amat besar. Ia 
disebut dengan kata-kata yang umum untuk 
membesarkan pemandangan hari itu, iaitu satu 
pemandangan yang akan disaksikan oleh seluruh 
manusia dan jin di samping dihadhiri oleh para 
malaikat di hadapan Allah Yang Maha Kuasa yang 
telah dipersekutukan oleh orang-orang kafir. 


Kemudian ayat yang berikut mengejek sikap orang- 
orang yang kafir dan tindakan mereka yang tidak 
menghiraukan bukti-bukti hidayat di dunia ini, 
sedangkan di dalam pemandangan Qiamat itu mereka 
kelihatan mempunyai pendengaran dan penglihatan 
yang paling tajam: 



"Alangkah tajamnya pendengaran mereka dan alangkah 
terangnya penglihatan mereka pada hari mereka datang 
menemui Kami, tetapi pada hari ini orang-orang yang zalim 
berada di dalam kesesatan yang amat nyata . "(38) 


Alangkah ganjilnya keadaan mereka! Mereka tidak 
mahu mendengar dan melihat ketika pendengaran 
dan penglihatan boleh menjadi alat untuk 
mendapatkan hidayat dan keselamatan, tetapi mereka 
menjadi orang-orang yang paling tajam pendengaran 
dan penglihatannya pada hari Qiamat ketika 
pendengaran dan penglihatan telah menjadi alat 
penghinaan untuk diperdengarkan kepada mereka 
suara 'azab yang dibenci mereka dan untuk 
diperlihatkan kepada mereka pemandangan yang 
ditakuti mereka pada hari yang amat besar itu. 



"Dan ingatkan mereka tentang hari penyesalan"(39) 


iaitu suatu hari, di mana penyesalan dirasa begitu 
hebat seolah-olah pada hari itu tiada sesuatu yang 
lain dari penyesalan. Pada hari itu penyesalan 
menguasai seluruh suasananya dan penyesalan 
merupakan perasaan yang paling menonjol di waktu 
ini. Ingatkan mereka tentang hati ini, di mana 
penyesalan-penyesalan tidak berguna lagi: 



"Iaitu ketika segala urusan (pengadilan) telah diputuskan , 
sedangkan mereka berada di dalam kelalaian dan tidak 
beriman. "(39) 

Seolah-olah hari itu dihubungkan dengan kekafiran 
dan kelalaian mereka. 

Ingatkanlah mereka tentang hari itu. Ia tidak syak 
lagi akan tiba dan pada hari ketibaannya segala isi 
bumi dan sekalian penghuninya akan pulang kepada 
Allah seperti pulangnya segala warisan kepada 
pewarisnya yang tunggal: 



"Sesungguhnya Kamilah yang mewarisi bumi dan para 
penghuninya dan kepada Kamilah mereka 
dikembalikan. "(40) 


(Kumpulan ayat-ayat 41 - 65) 

"Dan sebutkanlah cerita Ibrahim di dalam kitab Al-Qur'an. 
Sesungguhnya dia adalah seorang yang amat benar dan 
seorang Nabi(41). Ketika dia berkata kepada bapanya: Wahai 
ayahandaku! Mengapa ayahanda menyembah sesuatu yang 
tidak dapat mendengar ; tidak pula dapat melihat dan tidak 
juga dapat memberi apa-apa pertolongan kepada 
ayahanda?(42) Wahai ayahandaku I Sesungguhnya anakanda 
telah didatangi ilmu pengetahuan yang tidak pernah datang 
kepada ayahanda. Oleh itu ikutlah anakanda nescaya 
anakanda dapat menunjukkan kepada ayahanda satu jalan 
yang lurus(43). Wahai ayahanda I Janganlah ayahanda 
menyembah syaitan kerana sesungguhnya syaitan itu adalah 
penderhaka Allah Yang Maha Penyayang (44). Wahai 
ayahandaku i Anakanda takut ayahanda akan ditimpa 'azab 
Allah Yang Maha Penyayang menyebabkan ayahanda akan 
menjadi kawan syaitan(45). Jawab bapanya: Wahai Ibrahim ! 
Apakah engkau membencikan tuhan-tuhanku? Jika engkau 
tidak berhenti (berda'wah) nescaya aku akan rejamkan 
engkau , dan tinggalkanlah aku sepanjang masa(46). Ujar 
Ibrahim: Semoga dilimpah kan kesejahteraan ke atas 
ayahanda. Dan anakanda akan memohon kepada Tuhan 
anakanda supaya mengampun kan ayahanda. Sesungguhnya 
Dia amat mengambil berat terhadap anakanda(47). Dan 
anakanda akan menjauhkan diri dari ayahanda dan dari 
sembahan-sembahan yang disembah ayahanda selain dari 
Allah dan anakanda akan berdo'a kepada Tuhan anakanda 
semoga anakanda tidak akan kecewa dengan berdo'a 
kepada Tuhan anakanda (48). Dan setelah Ibrahim 
menjauhkan diri dari mereka dan dari sembahan-sembahan 
yang disembah mereka selain dari Allah i, maka Kami telah 
menganugerahkan kepadanya lshaq dan Ya'kub dan kedua- 
duanya Kami telah angkatkan menjadi Nabi(49). Dan Kami 
telah kurniakan kepada mereka sebahagian dari rahmat 
Kami dan Kami jadikan untuk mereka darjat kemasyhuran 
bercakap benar yang tinggi(50). Dan sebutkanlah cerita 
Musa di dalam kitab Al-Qur'an. Sesungguhnya dia seorang 
yang terpilih , juga seorang rasul dan Nabi(51). Dan Kami 
telah menyerunya di sebelah kanan Bukit Tur dan Kami 
perdekatkannya kepada Kami ketika berbicara dengannya 
(52). Dan Kami telah menganugerahkan kepadanya 
sebahagian dari rahmat Kami dengan melantikkan 
saudaranya Harun menjadi seorang Nabi"(53). 







"Dan sebutkanlah cerita Ismail di dalam kitab Al-Qur'an. 
Sesungguhnya dia seorang yang amat benar janjinya , juga 
seorang rasul dan Nabi(54). Dan dia menyuruh ahlinya 
menunaikan solat dan zakat dan dia seorang yang amat 
diredhai di sisi Tuhannya(55). Dan sebutkanlah cerita Idris di 
dalam kitab Al-Qur'an. Sesungguhnya dia adalah seorang 
yang amat benar dan seorang Nabi(56). Dan Kami telah 
mengangkatkannya ke martabat yang amat tinggi(57). 
Merekalah orang-orang yang telah dikurniakan Allah ni'mat 
yang terdiri dari para nabi dari zuriatAdam dan orang-orang 
yang telah Kami angkut (dalam bahtera) bersama Nuh i, juga 
dari zuriat Ibrahim dan Israel (Ya'kub) dari orang-orang yang 
telah Kami kurniakan hidayat dan dari zuriat orang-orang 
yang telah dihidayat dan dipilihkan Kami, apabila dibacakan 

kepada mereka ayat-ayat Allah Yang Maha Penyayang , 
mereka terus merebahkan diri sujud dan menangis(58). 
Kemudian datanglah selepas mereka generasi pengganti 
yang mengabaikan solat dan mengikut hawa nafsu dan 
mereka akan menemui kesesatan(59). Kecuali mereka yang 
bertaubat beriman dan mengerjakan amalan yang soleh, 
maka mereka akan memasuki Syurga dan tidak akan 
dikurangi sedikitpun(60). laitu Syurga-syurga 'Adni yang 
telah dijanjikan Allah Yang Maha Penyayang kepada para 
hamba-Nya tanpa melihatnya. Sesungguhnya janji Allah itu 
tetap akan ditepati(61). Di sana mereka tidak mendengar 
sebarang perkataan yang sesia kecuali ucapan-ucapan 
selamat dan di sana mereka akan memperolehi rezeki pagi 
dan petang(62). Itulah Syurga yang Kami akan wariskan 
kepada orang yang bertaqwa dari para hamba Kami (63). 
Dan kami (Jibril) tidak turun kecuali dengan perintah 
Tuhanmu. Dialah yang memiliki segala apa yang ada di 
hadapan kami dan segala apa yang ada di belakang kami 
dan segala apa yang ada di antara keduanya. Dan Tuhanmu 
tiada sekali-kali lupa (64). Dialah Tuhan yang memiliki langit 
dan bumi dan segala apa yang ada di antara keduanya. Oleh 
itu hendaklah engkau abdikan diri kepada-Nya dan 
hendaklah engkau sabar beribadat kepada-Nya. Apakah 
engkau pernah mengetahui siapa yang sama (setanding) 
dengannya? (65) 

Kisah kelahiran 'Isa a.s. telah berakhir dengan 
mendedahkan dongeng anak Allah yang karut, dusta 
dan sesat itu. Dongeng inilah yang telah dijadikan 
asas tanggapan oleh setengah-setengah Ahlil-Kitab 
dalam 'aqidah-'aqidah mereka yang rosak. Kemudian 
kisah ini diiringi pula dengan sebabak kisah Ibrahim 
yang juga turut mendedahkan kepercayaan syirik 
yang karut, dusta dan sesat. Ibrahim a.s. itulah yang 
menjadi moyang keturunan orang-orang Arab. Kaum 
Musyrikin Makkah telah mendakwa merekalah 
penjaga Baitullah yang dibina oleh Ibrahim dan 
anaknya Ismail. 

Dalam babak kisah ini Ibrahim a.s. nampak jelas 
mempunyai syakhsiyah yang penyayang, penyabar 
dan Iemah-lembut. Sifat-sifatnya yang sabar dan 
iemah-Iembut itu dapat dilihat dengan jelas pada 
tutur kata beliau yang diterjemahkan oleh Al- 
Qur'anul-Karim dengan bahasa Arab, juga pada 
tindak-tanduk dan cara-cara beliau menghadapi 
kejahilan bapanya. Dan di sini juga nampak jelas 
betapa limpahnya rahmat Allah ke atas* beliau dan 
bagaimana Allah memberi ganti rugi kepada beliau 
yang kehilangan bapa dan keluarga yang Musyrikin 
itu dengan satu zuriat yang soleh yang melahirkan 
satu umat yang besar, di mana munculnya para nabi- 
Nabi dan orang-orang yang soleh. Dan selepas itu 
mereka digantikan oleh generasi-generasi selepas 
mereka yang meninggalkan solat, mengikut hawa 
nafsu dan menyeleweng dari jalan yang telah 
dirintiskan oleh moyang mereka Ibrahim a.s. Mereka 
ialah kaum Musyrikin. 

Allah telah menyifatkan Ibrahim sebagai seorang 
yang amat berani dan seorang rasul. Kata-kata 
"siddiq" membawa erti seorang yang amat benar dan 
amat membenarkan (pengajaran yang benar) dan 
kedua-duanya sesuai dengan syakhsiyah Ibrahim: 


(Pentafsiran ayat-ayat 41 - 50) 


Dialog Sedih Di Antara Ibrahim Dan Bapanya 



"Dan sebutkanlah cerita Ibrahim di dalam kitab Al-Qur'an. 
Sesungguhnya dia adalah seorang yang amat benar dan 
seorang Nabi(41). Ketika dia berkata kepada bapanya: Wahai 
ayahandakul Mengapa ayahanda menyembah sesuatu yang 
tidak dapat mendengar dan tidak pula dapat melihat dan 
tidak juga dapat memberi apa-apa pertolongan kepada 
ayahanda? (42) Wahai ayahandakul Sesungguhnya anakanda 
telah didatangi ilmu pengetahuan yang tidak pernah datang 
kepada ayahanda. Oleh itu ikutlah anakanda nescaya 
anakanda dapat menunjukkan kepada ayahanda satu jalan 
yang lurus(43). Wahai ayahanda! Janganlah ayahanda 
menyembah syaitan kerana sesungguhnya syaitan itu adalah 
penderhaka Allah Yang Maha Penyayang (44). Wahai 
ayahandakul Anakanda takut ayahanda akan ditimpa 'azab 
Aliah Yang Maha Penyayang menyebabkan ayahanda akan 
menjadi kawan syaitan. "(45) 

Dengan kata-kata yang Iemah-lembut inilah Ibrahim 
berbicara dengan bapanya. Beliau berusaha dengan 
sungguh-sungguh untuk membawa bapanya kepada 
kebaikan yang telah ditunjuk dan diajarkan Allah 
kepada beliau. Beliau bercakap dengannya dengan 
bahasa yang mesra: (( £4^ )) - " Wahai ayahandakul " , 
dan bertanya kepadanya: 



"Mengapa ayahanda menyembah sesuatu yang tidak dapat 
mendengar, tidak pula dapat melihat dan tidak juga dapat 
memberi apa-apa pertolongan kepada ayahanda? "(42) 


Yang menjadi pokok pangkal ibadat yang benar 
ialah manusia seharusnya menyembah zat yang lebih 
tinggi, lebih mengetahui dan lebih kuat dari manusia, 
dan mereka seharusnya meningkatkan ibadat mereka 
kepada maqam yang lebih mulia dan tinggi dari 
maqam manusia. Oleh itu bagaimana bapanya boleh 
beribadat kepada zat yang lebih rendah dari manusia, 
malah lebih rendah dari martabat haiwan yang paling 

rendah, iaitu zat yang tidak dapat mendengar dan 
melihat dan tidak berupaya memberi mudharat dan 
manfaat, kerana bapa beliau dan kaumnya di waktu 
itu menyembah berhala-berhala sama seperti kaum 
Quraisyyang dicabaroleh Islam. 

Inilah sentuhan pertama yang dimulakan Ibrahim 
untuk berda'wah kepada bapanya, kemudian beliau 
iringi pula dengan menyatakan kepada bapanya 
bahawa apa yang dikatakan beliau itu bukannya dari 
fikirannya sendiri, malah dari ilmu yang dikurniakan 
Allah kepadanya. Walaupun beliau jauh lebih muda 
dari segi usia dan jauh lebih sedikit dari segi 
pengalaman, namun bekalan-bekalan ilmu dari Allah 
telah menjadikan beliau dapat memahami dan 
mengenal kebenaran. Justeru itu beliau menasihatkan 
bapanya yang tidak mendapat ilmu itu supaya 
mengikuti jalan yang telah ditunjukkan Allah 
kepadanya: 



"Wahai ayahandaku! Sesungguhnya anakanda telah 
didatangi ilmu pengetahuan yang tidak pernah datang 
kepada ayahanda. Oleh itu ikutlah anakanda nescaya 
anakanda dapat menunjukkan kepada ayahanda satu jalan 
yang lurus. "(43) 

Sebenarnya tiada apa-apa keaiban bagi seorang 
bapa mengikuti anaknya jika si anak itu mempunyai 
hubungan dengan sumber yang lebih tinggi kerana 
dengan ikutan itu bererti ia mengikut sumber itu 
sendiri dan berjalan dijalan hidayat yang benar. 

Selepas menjelaskan kekarutan beribadat kepada 
berhala dan menerangkan sumber yang diambil dan 
dipegang oleh beliau dalam berda'wah kepada 
bapanya, beliau menerangkan pula bahawa jalan 
yang diikuti bapanya ialah jalan syaitan, sedangkan 
beliau mahu membimbingnya ke jalan Allah Yang 
Maha Penyayang dan beliau takut bapanya dimurkai 
Allah dan membuat keputusan menjadikannya dari 
golongan pengikut-pengikut syaitan: 



"Wahai ayahanda! Janganlah ayahanda menyembah syaitan 
kerana sesungguhnya syaitan itu adalah penderhaka Allah 
Yang Maha Penyayang(44). Wahai ayahandaku I Anakanda 
takut ayahanda akan ditimpa 'azab Allah Yang Maha 
Penyayang menyebabkan ayahanda akan menjadi kawan 
syaitan." (45) 

Syaitanlah yang menghasut manusia menyembah 
berhala-berhala selain dari Allah. Oleh itu sesiapa 


yang menyembah berhala-berhala bererti ia 
menyembah syaitan, sedangkan syaitan adalah 
penderhaka kepada Allah Yang Maha Penyayang. Di 
sini Ibrahim mengingatkan bapanya dari dimurkai 
Allah kerana akibatnya Allah akan menjadikannya 
seorang sahabat dan pengikut syaitan. Oleh itu 
hidayat Allah yang membimbing hamba-Nya kepada 
keta'atan merupakan ni'mat, dan keputusan Allah 
menjadikan seseorang itu dari golongan sahabat- 
sahabat syaitan merupakan kemurkaan, iaitu 
kemurkaan yang akan membawanya kepada 
keazaban yang paling, dahsyat dan kerugian yang 
paling besar pada hari dijalankan upacara hisab kelak. 


Tetapi seruan yang lemah-lembut dengan 
menggunakan kata-kata yang amat mesra dan halus 
itu tidak dapat menembusi hati Musyrik yang keras 
itu, malah bapa Ibrahim telah membalasnya dengan 
kecaman, ugutan dan ancaman. 

3 rt eA M 



"Jawab bapanya: Wahai Ibrahim! Apakah engkau 

membencikan tuhan-tuhanku? Jika engkau tidak berhenti 
(berda'wah) nescaya aku akan rejamkan engkau dan 
tinggalkanlah aku sepanjang masa. "(46) 


Yakni apakah engkau begitu benci terhadap tuhan- 
tuhanku dan begitu jijik untuk beribadat kepadanya 
dan begitu bersungguh-sungguh untuk berpaling 
darinya? Atau apakah keberanianmu sampai kepada 
tahap ini? Inilah amaran maut yang dahsyat untukmu 
jika engkau mahu berdegil di atas sikap yang keji ini: 

^ / 

*• 

Cjo 

"Jika engkau tidak berhenti (berda'wah) nescaya aku akan 
rejamkan engkau "(46) 


ke 





berambuslah engkau dari aku dan jauhilah dari aku 
sepanjang masa untuk menyelamatkan nyawamu jika 
engkau mahu selamat: 



"Dan tinggalkanlah aku sepanjang masa."(46) 


Dengan sikap jahil seperti inilah orang tua ini 
menerima da'wah Ibrahim dan dengan cara yang 
kasar ini dia menjawab kata-kata Ibrahim yang sopan 
santun itu. Itulah keadaan keimanan yang berdepan 
kekufuran, dan itulah keadaan hati yang telah 
digilapkan keimanan dan keadaan hati yang telah 
dirosakkan kekufuran. 


Namun begitu Ibrahim yang penyabar itu tidak 
marah. Beliau tidak bertindak menghapuskan 
kebaktian, kemesraan dan adab sopannya yang baik 
terhadap orang tuanya itu: 

A 

"Ujar Ibrahim: Semoga dilimpahkan kesejahteraan ke atas 
ayahanda. Dan anakanda akan memohon kepada Tuhan 
anakanda supaya mengampunkan ayahanda. Sesungguhnya 
Dia amat mengambil berat terhadap anakanda(47). Dan 
anakanda akan menjauhkan diri dari ayahanda dan dari 
sembahan-sembahan yang disembah ayahanda selain dari 
Allah dan anakanda akan berdo'a kepada Tuhan anakanda 
semoga anakanda tidak akan kecewa dengan berdo'a 
kepada Tuhan anakanda." (48) 

Selamat sejahtera ke atas ayahanda, ayahanda tidak 
perlu berdebat, tidak perlu melakukan perbuatan 
yang menyakiti, tidak perlu membalas dengan ugutan 
dan ancaman, anakanda akan memohon kepada 
Allah supaya memberi keampunan kepada ayahanda 
dan supaya tidak membalas ayahanda dengan 
membiarkan ayahanda terus hayut di dalam kesesatan 
dan menjadi sahabat syaitan, malah supaya Allah 
melimpahkan rahmat ke atas ayahanda dengan 
memberi hidayat kepada ayahanda, kerana biasanya 
Tuhan anakanda itu sentiasa bersikap murah dan 
sentiasa memperkenankan permohonan-permohonan 
anakanda. Dan andainya kewujudan anakanda di 
samping ayahanda dan andainya da'wah anakanda 
kepada ayahanda supaya beriman itu menyakitkan 
hati ayahanda, maka anakanda akan mengasingkan 
diri dari ayahanda dan kaum ayahanda, begitu juga 
anakanda akan menjauhkan diri dari sembahan- 
sembahan yang disembahkan ayahanda dan kaum 
ayahanda, dan anakanda akan tetap bertuhankan 
Allah Tuhan Yang Maha Esa dengan harapan supaya 
Allah tidak akan menghampakan do'a anakanda. 

Apa yang diharap-harapkan Ibrahim ialah supaya 
Allah jauhkannya dari kehampaan: Itulah adab sopan 
Ibrahim. Dia sama sekali tidak melihat dirinya 
mempunyai sesuatu kelebihan, dan dia tidak menaruh 
harapan yang lebih banyak terhindar dari kehampaan. 


"Dan setelah Ibrahim menjauhkan diri dari mereka dan dari 
sembahan-sembahan yang disembah mereka selain dari 
Allah i, maka Kami telah menganugerahkan kepadanya lshaq 
dan Ya'kub dan kedua-duanya Kami telah angkatkan 
menjadi Nabi(49). Dan Kami telah kurniakan kepada mereka 
sebahagian dari rahmat Kami dan Kami jadikan untuk 
mereka darjat kemasyhuran bercakap benar yang 
tinggi. "(50) 

Ishaq ialah anak Ibrahim dari isterinya Sarah dan 
sebelum ini dia seorang isteri yang mandul. Dan 
Ya'kub pula ialah anak lshaq, tetapi beliau dikira 
sebagai anak Ibrahim kerana Ya'kub lahir dalam masa 
hayat datuknya (Ibrahim). Beliau dibesarkan di rumah 
dan di atas riba Ibrahim kerana itu Ya'kub merupakan 
seolah-olah anak Ibrahim sendiri secara langsung. 
Ya'kub telah mempelajari agama datuknya Ibrahim 
dan mengajarkannya pula kepada anak-anak beliau 
dan beliau juga seorang Nabi seperti ayahnya lshaq. 



"Dan Kami telah kurniakan kepada mereka sebahagian dari 
rahmat Kami" (50) 


yakni kepada Ibrahim; Ishaq, Ya'kub dan keturunan 
mereka. Di sini disebutkan kata-kata " rahmat " kerana 
rahmatlah yang menjadi satu ciri yang menonjol di 
dalam suasana surah ini dan kerana rahmatlah 
merupakan limpah kurnia Allah sebagai pampasan 
kepada Ibrahim yang telah kehilangan keluarga dan 
kampung halamannya, juga sebagai pemberian untuk 
menemani beliau yang hidup sebatang kara dan 
terpencil. 




"Dan Kami jadikan untuk mereka darjat kemasyhuran 
bercakap benar yang tinggi. "(50) 


Yakni mereka adalah amat bersikap benar di dalam 
da'wah-da'wah mereka. Kata-kata mereka dihormati 
dan dijunjung dengan penuh patuh. 

****** 


Demikianlah Ibrahim a.s. mengasingkan diri . dari 
bapanya dan kaumnya, juga menjauhkan diri dari 
cara-cara ibadat mereka dan tuhan-tuhan sembahan 
mereka. Beliau telah berhijrah meninggalkan 
keluarganya dan kampung halamannya, tetapi Allah 
tidak membiarkannya hidup sebatang karah, malah 
Allah mengurniakan kepada beliau satu zuriat yang 
lain dan satu papasan yang lebih baik: 


AJ 'SSkj 4j!it 'cj* # 



(Pentafsiran ayat-ayat 51-57) 

Kemudian ayat-ayat berikut terus menceritakan 
tentang zuriat Ibrahim dengan selingan menyebut 
kisah zuriat lshaq iaitu Musa dan Harun. 


Kelebihan Nabi Musa a.s. 



"Dan sebutkanlah cerita Musa di dalam kitab Ai-Qur'an. 
Sesungguhnya dia seorang yang terpilih , juga seorang rasul 
dan Nabi(51). Dan Kami telah menyerunya di sebelah kanan 

Bukit Tur dan Kami perdekatkannya kepada Kami ketika 
berbicara dengannya(52). Dan Kami telah menganugerahkan 
kepadanya sebahagian dari rahmat Kami dengan 
melantikkan saudaranya Harun menjadi seorang Nabi. "(53) 

Ayat ini menyifatkan Musa sebagai seorang yang 
telah dipilih Allah untuk mengembangkan da'wah- 
Nya: Beliau adalah seorang rasul dan Nabi. Rasul ialah 
pembawa da'wah dari para nabi yang ditugas 
menyampaikannya kepada manusia, sedangkan Nabi 
tidak ditugaskan menyampaikan da'wah kepada 
manusia, malah dia sendiri merupakan pendokong 
'aqidah yang diterima dari Allah. Di kalangan Bani 
Israel terhadap ramai para Anbia' yang bertugas 
melaksanakan da'wah Musa dan menghukum dengan 
berlandaskan kitab Taurat yang dibawa beliau dari 


Allah: 



"Dengan kitab Taurat para Anbia' yang patuh kepada Allah 
menetapkan hukum-hukum kepada orang-orang Yahudi, 
para Rabbani dan ’ pendita-pendita kerana mereka telah 
diamanahkan menjaga kitab-kitab Allah dan mereka sekalian 
merupakan para saksi-Nya." 

(Surah al-Ma'idah: 44) 

Ayat tadi juga menerangkan kelebihan Musa yang 
telah diserukan Allah di sebelah kanan Bukit Tur 
(kanan di sini dinisbahkan kepada kedudukan Musa 
pada masa itu) dan beliau telah diperdekatkan kepada 
Allah untuk berbicara secara dekat dalam bentuk 
munajat. Kita tidak mengetahui bagaimana 
berlangsungnya percakapan itu dan bagaimana Musa 
memahaminya, adakah ia berupa suara yang dapat 
didengar telinga Musa atau ia hanya diterima oleh 
seluruh jiwanya. Kita juga tidak mengetahui 
bagaimana Allah menyediakan jiwa Musa untuk 
menerima Kalamuliah yang azali itu. Kita hanya 
percaya bahawa percakapan itu telah berlaku dan 
amatlah mudah kepada Allah untuk menyampaikan 
kalam-Nya kepada mana-mana makhluk-Nya dengan 
apa cara sahaja, di mana makhluk itu tetap dengan 
sifat-sifat kemanusiaannya dan Kalamuliah yang luhur 
itu tetap dengan sifat keluhuran dan ketinggiannya. 
Dan sebelum ini manusia telah menjadi manusia 
dengan tiupan roh dari ciptaan Allah. 

Ayat tadi juga menyebut rahmat Allah terhadap 
Musa dalam bentuk pertolongan-Nya mengirim 
saudaranya Harun sebagai pembantunya apabila 
beliau memohon kepada Allah supaya membantu 
beliau dengan Harun: 



"Dan saudaraku Harun, dia adalah lebih fasih lidahnya 
dariku. Oleh itu utuskannya bersamaku sebagai penyokong 
yang membenarkanku. Sesungguhnya aku bimbang mereka 
akan mendustakanku. " 

(Surah aI-Qasas: 34) 

Bayangan rahmat memayungi suasana seluruh 
surah ini. Kemudian ayat-ayat berikut kembali 
memperkatakan tentang satu lagi anak dari zuriat 
Ibrahim. Di sini ia menyebut Ismail moyang bangsa 
Arab: 


Kelebihan Nabi Ismail cls. 



"Dan sebutkanlah cerita Ismail di dalam kitab Al-Qur'an . 
Sesungguhnya dia seorang yang amat benar janjinya, juga 
seorang rasul dan Nabi(54). Dan dia menyuruh ahlinya 
menunaikan solat dan zakat dan dia adalah seorang yang 
amat diredhai di sisi Tuhannya. "(55) 

Ia menyatakan di antara sifat-sifat Ismail ialah beliau 
seorang yang tepat menunaikan janjinya, dan sifat 
menepati janji itu memanglah menjadi sifat setiap 
Nabi dan setiap orang yang soleh. Oleh itu sudah 
tentu sifat ini amat menonjol pada Ismail hingga ke 
tahap yang memerlukan sifat itu ditonjol dan 
disanjung! secara istimewa. 

Ismail juga seorang rasul dan sudah tentu beliau 
membawa da'wah kepada orang-orang Arab yang 
pertama kerana beliaulah moyang mereka yang 
tertua. Di kalangan orang-orang Arab memang 
terdapat individu-individu yang berpegang dengan 
'aqidah tauhid tidak lama menjelang sebelum 
kedatangan agama Islam yang dibawa oleh Nabi 
Muhammad s.a.w. Menurut pendapat yang lebih 
rajih, individu-individu tersebut merupakan saki-baki 
golongan yang berpegang dengan 'aqidah tauhid dari 
pengikut-pengikut Ismail. Ayat ini juga menyebut 
sebahagian dari rukun-rukun 'aqidah yang dibawa 
oleh beliau iaitu ibadat solat dan zakat. Beliau sentiasa 
menyuruh keluarganya mematuhi kedua-dua ibadat 
itu. Kemudian ayat ini menyebut bahawa beliau 
mempunyai kedudukan yang amat diredhai di sisi 
Allah. Keredhaan Ilahi juga merupakan salah satu dari 
ciri-ciri surah ini yang menonjol dalam seluruh 
suasananya, la adalah sama dengan ciri rahmat 
kerana di antara keduanya terdapat hubungan yang 
amat dekat. 

Pada akhirnya ayat-ayat berikut menyentuh secara 
ringkas kisah Nabi Idris a.s: 


Kelebihan Nabi Idris a.s. 

" Dan sebutkanlah cerita Idris di dalam kitab Al-Qur'an. 
Sesungguhnya dia adalah seorang yang amat benar dan 
seorang Nabi(56). Dan Kami telah mengangkatkannya ke 
martabat yang amat tinggi. "(57) 


Kita tidak dapat menentukan bilakah zaman Nabi 
Idris a.s. itu, tetapi menurut riwayat yang lebih rajih, 
beliau adalah dibangkit sebelum Nabi Ibrahim a.s. dan 
beliau bukanlah dari para Anbia' Bani Israel. Oleh 
sebab itulah nama beliau tidak disebut di dalam kitab- 
kitab mereka. AI-Qur'an menyifatkan beliau sebagai 
seorang yang amat benar dan menyatakan bahawa 
Allah telah mengangkatkan beliau ke martabat yang 
tinggi. Allah telah mengangkatkan darjatnya dan 
memasyhurkan namanya. 


Di sana ada satu pendapat yang kami ingin 
sebutkan di sini untuk makluman semata-mata, kami 
tidak membenarkannya dan tidak pula menafikannya, 
iaitu setengah-setengah pengkaji kesan-kesan purba 
Mesir mengatakan bahawa kata-kata Idris itu adalah 
di Arabkan dari kata-kata Oziris dari bahasa Mesir tua 
sebagaimana kata-kata Yahya telah di Arabkan dari 
kata-kata Yuhana dan kata-kata Alyasa' telah di 
Arabkan dari kata-kata Ilyasya'. Di sana terdapat 
berbagai-bagai dongeng di sekitar Oziris itu. Mereka 
mempercayai bahawa beliau telah naik ke langit dan 
di sana ada sebuah singgahsana yang agung 
untuknya. Setiap orang yang ditimbangkan amalan- 
amalannya selepas mati dan didapati amalan-amalan 
baiknya melebihi amalan-amalan jahatnya, maka dia 
akan dibawa kepada Oziris yang disembahkan 
mereka. Oziris telah mengajar mereka berbagai-bagai 
ilmu pengetahuan sebelum beliau naik ke langit 


Walau bagaimanapun kita hanya memada sekadar 
keterangan-keterangan yang dikemukakan oleh AI- 
Qur'an sahaja, dan dapatlah kita tarjihkan bahawa 
Nabi Idris a.s. itu adalah dibangkit sebelum para 
Anbia' Bani Israel. 



"Merekalah orang-orang yang telah dikurniakan Allah ni'mat 
yang terdiri dari para nabi dari zuriat Adam dan orang-orang 
yang telah Kami angkut (dalam bahtera) bersama Nuh , juga 
dari zuriat Ibrahim dan Israel (Ya'kub) dari orang-orang yang 
telah Kami kurniakan hidayat dan dari zuriat orang-orang 
yang telah dihidayat dan dipilihkan Kami, apabila dibacakan 
kepada mereka ayat-ayat Allah Yang Maha Penyayang 
mereka terus merebahkan diri sujud dan menangis(58). 
Kemudian datanglah selepas mereka generasi pengganti, 
yang mengabaikan solat dan mengikut hawa nafsu, dan 
mereka akan menemui kesesatan."(59) 


Dalam penceritaan kisah-kisah ini Al-Qur'an hanya 
menyebut ciri-ciri yang terpenting sahaja di dalam 
lembaran riwayat hidup para nabi di dalam sejarah 
manusia, iaitu para nabi dari: 

CA) fo' CA 



" Dari zuriat Adam dan orang-orang yang telah Kami angkut 
(dalam bahtera) bersama Nuh, juga dari zuriat Ibrahim dan 
Israel (Ya'kub)."(58) 


Pokok-pokok Keturunan ParaAnbia' 

Zuriat Adam meliputi semua Anbia' dan zuriat Nuh 
mengandungi para Anbia' selepasnya dan zuriat 
Ibrahim meliputi para Anbia' dari dua orang anaknya 
Ismail dan lshaq, dan zuriat Ya'kub merupakan pokok 
keturunan Bani Israel. Sementara zuriat Ismail pula 
meliputi keturunan Arab termasuk Nabi Muhammad 
Khatamun-Nabiyin. 


****** 

(Pentafsiran ayat-ayat 58-63) 

Tujuan AI-Qur'an menceritakan kisah-kisah para 
Anbia' itu ialah untuk membandingkan di antara 
angkatan para Mu'minin yang bertaqwa itu dengan 
generasi-generasi yang telah ditinggalkan mereka 
sama ada dari kaum Musyrikin Arab atau dari kaum 
Musyrikin Bani Israel. Di sana terdapat perbezaan 
yang amat menjolok, jarak di antara kedua-dua 
angkatan itu amat jauh dan jurang di antara 
keduanya amat dalam. Perbezaan begitu jauh di 
antara angkatan dahulu dengan angkatan kemudian. 



Itulah para Anbia' bersama-sama para solehin dari, 
zuriat yang telah dihidayat dan dipilihkan Allah. Oleh 
itu mereka mempunyai satu sifat yang istimewa iaitu: 



"Apabila dibacakan kepada mereka ayat-ayat Allah Yang 
Maha Penyayang mereka terus merebahkan diri sujud dan 
menangis."(58) 


Mereka adalah orang-orang yang amat bertaqwa 
dan amat peka terhadap Allah. Hati mereka terus 
menggelentar apabila dibacakan ayat-ayat Allah. 
Mereka tidak mendapat kata-kata untuk 

mengungkapkan perasaan keterharuan yang 

berkecamuk di dalam hati mereka menyebabkan 
mereka menitiskan airmata dan merebahkan diri sujud 
dan menangis. 

Orang-orang yang bertaqwa, peka, menitis airmata 
dan khusyu' mendengar ayat-ayat Allah itu telah 

digantikan oieh generasi-generasi selepas mereka 
yang menjauhkan diri dari Allah: 

Generasi Baru Mengabaikan Solat 



"Kemudian datanglah selepas mereka generasi pengganti, 
yang mengabaikan solat dan mengikut hawa nafsu"(59) 

yakni mereka meninggal dan mengingkari solat dan 
asyik dengan keni'matan hawa nafsu. Alangkah 
jauhnya perbezaan dan alangkah jauhnya persamaan 
di antara dua angkatan itu. 

Justeru itulah ayat yang berikut mengancam orang- 
orang yang menyeleweng dari perjalanan datuk 
nenek mereka yang soleh itu dengan akibat kesesatan 
dan kebinasaan. 



"Dan mereka akan menemui kesesatan. "(59) 


\ 




Dan akibat dari kesesatan itu ialah kerugian dan 
kebinasaan. 

Kemudian ayat yang berikut membuka pintu taubat 
dengan seluas-luasnya, di mana bertiupnya bayu-bayu 
rahmat, kemesraan dan keni'matan yang sepoi-sepoi 
bahasa: 



"Kecuali mereka yang bertaubat, beriman dan mengerjakan 
aman yang soleh , maka mereka akan memasuki Syurga dan 
tidak akan dikurangi sedikitpun(60). laitu Syurga-syurga 
'Adni yang telah dijanjikan Allah Yang Maha Penyayang 
kepada para hamba~Nya. Sesungguhnya janji Aliah itu tetap 
akan ditepati(61). Di sana mereka tidak mendengar sebarang 
perkataan yang sesia kecuali ucapan-ucapan selamat, dan di 
sana mereka akan memperolehi rezeki pagi dan petang(62). 
Itulah Syurga yang Kami akan wariskan kepada orang yang 
bertaqwa dari para hamba Kami. "(63) 

Hanya taubat yang melahirkan iman dan amalan 
yang soleh sahaja yang merealisasikan pengertiannya 
yang positif dan jelas, dan taubat inilah sahaja yang 
dapat menyelamatkan seseorang dari akibat 
kesesatan itu. Mereka akan dimasukkan ke dalam 


Syurga dan tidak akan dikurangi balasannya 
sedikitpun. Mereka masuk ke dalam Syurga untuk 
tinggal kekal abadi. Itulah Syurga yang dijanjikan 
Allah Yang Maha Penyayang kepada para hamba-Nya, 
lalu mereka beriman kepada segala janji yang ghaib 
walaupun mereka belum melihat-Nya, kerana janji 
Allah tetap akan ditepati sepenuhnya. 

Kemudian ayat ini menggambarkan keadaan Syurga 
dan para penghuninya: 


Suasana Hidup Dalam Syurga 



"Di sana mereka tidak mendengar sebarang perkataan yang 
sesia kecuali ucapan-ucapan selamat"(62) 

. Di sana tidak ada percakapan yang remeh temeh, 
tidak ada bunyi percakapan yang bising dan tidak ada 
perdebatan. Di sana hanya satu suara sahaja yang 
dapat didengari yang sesuai dengan suasana yang 
mesra itu, iaitu suara ucapan selamat. Di sana juga 
rezeki seseorang terjamin. Dia tidak perlu berusaha 
dan berpenat lelah untuk mendapat rezeki, dia tidak 
perlu takut dan bimbang kepada ketinggalan dan 
kehabisan rezeki: 



"Dan di sana mereka akan memperolehi rezeki pagi dan 
petang. "(62) 


Kerana itu usaha untuk mencari rezeki dan perasaan 
takut dan bimbang tidak sesuai dengan suasana 
Syurga yang mesra, Iemah-Iembut dan lurus. 


"Itulah Syurga yang Kami akan wariskan kepada orang yang 
bertagwa dari para hamba Kami. "(63) 


Oleh itu sesiapa yang ingin mewarisi Syurga, maka 
jalan ke arah itu memang diketahui umum, iaitu 
taubat, iman dan amalan yang soleh, sedangkan 
warisan keturunan tidak berguna. Ada kaum yang 
mewarisi keturunan dari para Anbia' yang amat 
bertaqwa dan dari orang-orang soleh yang telah 
diberi hidayat dan dipilih oleh Allah, tetapi sayang 
mereka telah meninggalkan solat dan mengikut hawa 
nafsu itu, Justeru itu warisan keturunan tidak berguna 
apa-apa kepada mereka. Malah mereka 



"Mereka akan menemui kesesatan." (59) 


****** 


(Pentafsiran ayat-ayat 64-65) 

Pelajaran ini ditamatkan dengan sebuah 
pengumuman yang mengisytiharkan Rububiyah Allah 
yang mutlaq, penumpuan ibadat kepada Allah, sabar 
memikul tugas-tugas ibadat dan menolak sebarang 
tandingan dan bandingan terhadap Allah: 

" Dan kami (Jibril) tidak turun kecuali dengan perintah 
Tuhanmu . Dialah yang memiliki segala apa yang ada di 
hadapan kami dan segala apa yang ada di belakang kami 
dan segala apa yang ; ada di antara keduanya. Dia Tuhanmu 
tiada sekali-kali lupa(64). Dialah Tuhan yang memiliki langit 
dan bumi dan segala apa yang ada di antara keduanya. Oleh 
itu hendaklah engkau abdikan diri kepada-Nya dan 
hendaklah engkau sabar beribadat kepada-Nya. Apakah 
engkau pernah mengetahui siapa yang sama (setanding) 
dengan-Nya?(65)" 


Jibril Hanya Turun Dengan Perintah Allah 


Banyak riwayat-riwayat menunjukkan bahawa ayat: 

& < * j?- 




" Dan kami (Jibril) tidak turun kecuali dengan perintah 
Tuhanmu"(64) 


adalah dari perkataan yang diperintahkan Allah 
kepada Jibril a.s. supaya beliau menyampaikannya 
kepada Rasulullah s.a.w. sebagai jawapan atas 
kemusykilannya ketika wahyu telah terlambat turun 
dan tidak dibawa jibril seketika. Lalu beliau merasa 
kesepian dan begitu rindu untuk berhubung dengan 
Allah yang amat dikasihi-Nya, lalu Allah memerintah 
jibril meyampaikan ayat ini kepada beliau: 




"Dan kami (Jibril) tidak turun kecuali dengan perintah 
Tuhanmu. "(64) 


"Dialah yang memiliki langit dan bumi dan segala apa yang 
ada di antara keduanya."(65) 

Tiada Rububiyah bagi yang lain dari Allah dan tiada 
sekutu bagi-Nya di alam buana yang amat besar ini. 

Ibadat Itu Sukar ; Tetapi Penuh NVmat 



"Oleh itu hendaklah engkau abdikan diri kepada-Nya dan 
hendaklah engkau sabar beribadat kepada-Nya. "(65) 

Hendaklah engkau mengerjakan ibadat kepada-Nya 
dan bersabar melaksanakan tugas-tugasnya, kerana ia 
merupakan tugas-tugas yang membawa manusia ke 
puncak martabat mengadap Allah dan menetapkan 
diri di martabat yang tinggi itu. Hendaklah engkau 
abdikan diri kepada-Nya dan bulatkan hatimu kepada- 
Nya dan gemblengkan seluruh tenagamu untuk 
menemui dan menerima arahan Ilahi di maqam yang 
tinggi itu. Ibadat itu penuh dengan kesukaran, iaitu 
kesukaran membulatkan hati, menumpukan fikiran 
dan membersihkannya dari segala kesibukan yang lain 
dan dari segala panggilan dan perhatian yang lain. 
Walaupun ibadat itu sukar, tetapi ia memberi 
keni'matan dan kelazatan yang tidak dapat dinilai 
melainkan mereka yang mengalaminya sahaja. 
Kelazatan ibadat tidak dapat dicapai melainkan 
dengan kesukaran, keikhlasan, pemusatan hati dan 
kesediaan setiap anggota dan fikiran. Ibadat tidak 
akan membuka rahsianya dan tidak akan 
mengeluarkan baunya yang harum melainkan kepada 
mereka yang ikhlas dan membuka seluruh pintu hati 
dan perasaan kepadanya. 



"Oleh itu hendaklah engkau abdikan diri kepada-Nya dan 
hendaklah engkau sabar beribadat kepada-Nya. "(65) 


Kerana Aliahlah yang menguasai seluruh urusan 
kami (para malaikat): 

"Dialah yang memiliki segala apa yang ada di hadapan kami 
dan segala apa yang ada di belakang kami dan segala apa 
yang ada di antara keduanya. "(64) 

Allah tidak pernah lupa sesuatu apa. Dia hanya 
menurun wahyu ketika diperlukan hikmat 
kebijaksanaan-Nya: 



"Dan Tuhanmu tiada sekali-kali lupa. "(64) 

Justeru itu amatlah sesuai selepas pernyataan ini 
disebut kewajipan bersabar dalam menunaikan ibadat 
kepada Allah dan diumumkan konsep Rububiyah 
Aliah yang mutlaq, yang tidak dimiliki oleh yang lain 
dari-Nya: 



Ibadat di dalam Islam bukannya semata-mata 
lambang, malah ia merupakan seluruh kegiatan, 
seluruh harakat dan seluruh fikiran, seluruh niat dan 
seluruh arah tujuan. Memang sukar bagi seseorang 
untuk menumpukan segala-galanya kepada Allah 
sahaja tanpa yang lain dari-Nya. Kesukaran ini 
memerlukan kesabaran untuk membolehkan hati 
seseorang bertawajjuh kepada Allah dalam setiap 
kegiatannya di bumi ini, iaitu dengan tawajjuh yang 
bersih dari kekotoran-kekotoran bumi, belenggu- 
belenggu keperluan, kehendak-kehendak hawa nafsu 
dan tawar menawar kehidupan. 

Ibadat merupakan satu sistem hidup yang sempurna 
yang dihayati seseorang. Dia harus sedar dalam setiap 
kegiatannya sama ada kecil atau besar di sepanjang 
hidupnya bahawa dia sedang beribadat kepada Allah. 
Ini bererti dia meningkatkan seluruh kegiatannya ke 
tahap ibadat yang bersih dan cemerlang. Oleh itu 
ibadat merupakan satu sistem hidup yang 
memerlukan kesabaran, kesungguhan dan kegigihan. 

"Oleh itu hendaklah engkau abdikan diri kepada-Nya dan 
hendaklah engkau sabar beribadat kepada-Nya" (65) 

kerana Aliahlah sahaja Tuhan Yang Maha Esa yang 
disembah di alam buana ini. Dan kepada-Nyalah 
seluruh fitrah dan hati bertawajjuh. 



"Apakah engkau pernah mengetahui siapa yang sama 
(setanding) dengan-Nya?"(65) 

Apakah engkau tahu di sana ada tuhan yang lain 
yang setanding dengan Allah? Maha Sucilah Allah 
dari segala tandingan dan keserupaan. 


(Kumpulan ayat-ayat 66-98) 




%\ 3 \ 







b 





"Manusia selalu berkata: Betulkah apabila aku telah mati, 
aku akan dihidupkan kembali?(66) Apakah manusia tidak 
mengingati bahawa sebelum ini Kami telah pun 
mendptakannya, sedangkan dia belum berupa sesuatu? (67) 
Demi Tuhanmu, Kami akan kumpulkan mereka bersama 
syaitan-syaitan kemudian Kami akan membawa mereka 
melutut di sekeliling Neraka(68). Kemudian Kami akan tarik 
dari setiap golongan itu mana-mana orang yang paling 
derhaka kepada Allah Yang Maha Penyayang (69). Kemudian 
Kamilah yang amat mengetahui siapakah orang-orang yang 
lebih wajar dimasukkan ke dalam Neraka? (70). Dan tiada 
siapa pun dari kamu melainkan akan mendatanginya. Itulah 
keputusan yang telah ditetapkan Tuhanmu(71). Kemudian 
Kami akan menyelamatkan orang-orang yang bertaqwa dan 
Kami akan tinggalkan orang-orang yang zalim itu melutut di 
dalam Neraka(72). Dan apabila dibacakan kepada mereka 
ayat-ayat Kami yang jelas, nescaya berkatalah orang-orang 
kafir kepada orang-orang yang beriman: Manakah di antara 
dua golongan ini yang lebih baik tempat kediamannya dan 
lebih cantik majlis pertemuannya? (73) Berapa banyak umat 
yang telah Kami binasakan sebelum mereka, sedangkan 
mereka lebih cantik (dari segi) peralatan rumahtangga dan 
pemandangan(74). Katakanlah: Sesiapa yang berada di 
dalam kesesatan, maka biarlah Allah Yang Maha Penyayang 
itu melanjutkan satu tempoh yang panjang kepadanya, 
sehingga apabila mereka sempat melihat segala apa yang 
dijanjikan kepada mereka sama ada 'azab (dunia) atau 
Qiamat, maka (di waktu itu) mereka akan mengetahui 
siapakah yang lebih buruk kedudukannya dan lebih lemah 
para pembantunya? (7 5) Dan Allah akan menambahkan 
hidayat kepada mereka yang telah menerima hidayat dan 
amalan-amalan soleh yang kekal itu lebih baik pahalanya di 
sisi Tuhanmu dan lebih baik kesudahannya"(76). 

"Apakah kamu telah melihat orang yang mengingkari ayat- 
ayat Kami dan berkata: Aku tetap diberikan harta dan anak 
di Akhirat(77). Apakah dia melihat perkara yang ghaib atau 
dia telah memeteraikan perjanjian di sisi Allah Yang Maha 
Penyayang(78). Tidak sekali-kali tidak. Kami akan catat apa 
yang telah dikatakannya dan Kami akan melanjutkan 
tempoh 'azab yang panjang untuknya(79). Dan Kami akan 
mewarisi (harta dan anak) yang dikatakannya itu dan dia 
akan datang kepada Kami dengan seorang din(80). Dan 
mereka telah mengambil tuhan-tuhan yang lain dari Allah 
supaya tuhan-tuhan itu menjadi pelindung mereka(81). Tidak 
sekali-kali tidak, kelak tuhan-tuhan itu akan mengingkarkan 
penyembahan mereka dan akan menjadi musuh kepada 
mereka(82). Tidakkah engkau lihat bahawa Kami telah 
mengutuskan para syaitan kepada orang-orang kafir untuk 
menghasut mereka (kepada maksiat) dengan hasutan (yang 
licin)?(83) Oleh itu janganlah kamu terburu-buru terhadap 
mereka. Sesungguhnya Kami mengirakan (hari balasan 
mereka) dengan kiraan yang teliti(84). Ingatlah hari Kami 
mengumpulkan para Muttaqin mengadap Allah Yang Maha 
Penyayang dalam rombongan (yang disambut dengan 
kemuliaan)(85). Dan Kami akan menghalaukan para pendosa 
ke Neraka Jahannam seperti kumpulan binatang(86). Mereka 
tidak mendapat . syala'at kecuali orang yang telah 
memeteraikan perjanjian di sisi Allah Yang Maha 


Penyayang"(87). 




" Dan mereka berkata: Allah Yang Maha Penyayang itu 
mempunyai anak(88). Sesungguhnya kamu telah 
mengeluarkan suatu (perkataan) yang amat keji(89). Langit 
hampir-hampir pecah kerana perkataan itu dan bumi hampir 
terbelah dan gunung-ganang hampir runtuh(90). Kerana 
mereka mendakwa Allah Yang Maha Penyayang itu 
mempunyai anak(91). Sedangkan tidak wajar bagi Allah 
Yang Maha Penyayang itu mempunyai anak(92). Tiada siapa 
pun di langit dan di bumi melainkan semuanya datang 
mengadap Allah Yang Maha Penyayang sebagai seorang 
hamba(93). Sesungguhnya Allah telah menghitung dan 
mengira mereka dengan kiraan yang rapi(94). Dan seluruh 
mereka akan datang mengadap-Nya pada hari Qiamat 
dengan seorang diri(95). Sesungguhnya orang-orang yang 
beriman dan mengerjakan amalan yang soieh akan 
dikurniakan Allah Yang Maha Penyayang kasih mesra 
terhadap mereka(96). Sesungguhnya Kami telah 
mempermudahkan ATQur'an itu dengan bahasa ibundamu 
supaya engkau dapat menyampaikan dengannya berita 
gembira kepada para Muttaqin dan memberi amaran kepada 
kaum yang sangat degil(97). Dan berapa banyak umat yang 
telah Kami binasakan sebelum mereka apakah engkau 
nampak seorang dari mereka atau mendengar sesuatu 
bisikan dari mereka" (98). 

(Latar belakang dan pokok pembicaraan) 



Ayat-ayat yang terdahulu dalam surah ini telah 
meneruskan pembicaraannya mengenai kisah-kisah 
Zakaria, kelahiran Yahya, kisah Maryam dan kelahiran 
'Isa, kisah Ibrahim yang telah mengasingkan diri dari 
bapanya, kisah generasi-generasi yang datang selepas 
mereka yang terdiri dari orang-orang yang menerima 
hidayat dan orang-orang yang sesat, kemudian 
diiringi dengan satu kesimpulan terhadap kisah-kisah 
itu iaitu kesimpulan yang mengumumkan hakikat 
Rububiyah Allah Yang Maha Esa yang wajar disembah 
tanpa sebarang sekutu. Itulah hakikat agung yang 
ditonjolkan oleh kisah-kisah itu melalui peristiwa- 
peristiwanya, pemandangan-pemandangannya dan 
ulasan-ulasannya. 

Pelajaran yang akhir surah ini pula meneruskan 
pembicaraannya mengenai perdebatan di sekitar 
aqidah-aqidah syirik dan keingkaran terhadap isu 
kebangkitan sambil menayangkan di dalam 
pemandangan-pemandangan Qiamat nasib 
kesudahan manusia dengan gambaran-gambaran 
yang hidup, penuh harakat dan perasaan yang 
terharu, disertai oleh seluruh alam buana dengan 

langit buminya, manusia dan jin, yang beriman dan 
yang kafir. 

Ayat-ayat berikut beralih pula kepada 

pemandangan-pemandangan di antara alam dunia 
dan alam Akhirat yang mempunyai hubungan yang 
amat rapat, di mana pendahuluannya ditayangkan di 
sini di alam dunia dan natijahnya ditayangkan di sana 
di alam Akhirat, sedangkan jarak di antara keduanya 
disenggang oleh beberapa ayat atau beberapa kalimat 
sahaja hingga membuat hati kita merasa bahawa 
kedua-dua alam itu benar-benar mempunyai 

hubungan yang amat rapat dan sepadu. 

rk -k ic ~k ’k ie 


(Pentafsiran ayat-ayat 66 - 72) 



"Manusia selalu berkata: Betulkah apabila aku telah mati, 
aku akan dihidupkan kembali?(66) Apakah manusia tidak 
mengingati bahawa sebelum ini Kami telah pun 
menciptakannya, sedangkan dia belum berupa sesuatu?(67) 
Demi Tuhanmu, Kami akan kumpuikan mereka bersama 
syaitan-syaitan kemudian Kami akan membawa mereka 
melutut di sekeliling Neraka (68). Kemudian Kami akan tarik 
dari setiap golongan itu mana-mana orang yang paling 
derhaka kepada Allah Yang Maha Penyayang(69). Kemudian 
Kamilah yang amat mengetahui siapakah orang-orang yang 
lebih wajar dimasukkan ke dalam Neraka? (70) Dan tiada 
siapa pun dari kamu melainkan akan mendatanginya. Itulah 
keputusan yang telah ditetapkan Tuhanmu(71). Kemudian 
Kami akan menyelamatkan orang-orang yang bertaqwa dan 
Kami akan tinggalkan orang-orang yang zalim itu melutut di 
dalam Neraka. "(72) 

Pemandangan ini dimulakan dengan menyebut 
kemusykilan manusia terhadap kebangkitan. Ia 
dikemukakan oleh berbagai-bagai golongan manusia 


di berbagai-bagai zaman, seolah-olah ia merupakan 
kekeliruan manusia dan bangkangan mereka yang 
berulang-ulang di sepanjang zaman: 



"Manusia selalu berkata: Betulkah apabila aku telah mati, 
aku akan dihidupkan kembali?"(66) 


Bangkangan ini adalah berpunca dari kelalaian 
mereka terhadap asal-usul kejadian mereka yang 
pertama. Di mana dia berada dahulu? Bagaimana 
pula dia wujud? Dia dahulu tidak ada kemudian ada. 
Kebangkitan itu lebih mudah difaham apabila dia 
mengenangkan asal-usul kejadiannya yang pertama: 



"Apakah manusia tidak mengingati bahawa sebelum ini 
Kami telah pun menciptakannya, sedangkan dia belum 
berupa sesuatu? "(67) 


Kemudian kecaman itu diiringi dengan satu sumpah 
yang mengancam. Allah bersumpah dengan dirinya 
sendiri dan inilah sumpah yang paling besar dan 
paling mulia bahawa mereka akan dihimpunkan 
selepas kebangkitan dan ini merupakan keputusan 
yang telah ditetapkan Aliah. 



"Demi Tuhanmu, Kami akan kumpulkan mereka bersama 
syaitan-syaitan "(68) 

mereka tidak akan dihimpunkan sendirian sahaja, 
malah akan dihimpunkan bersama syaitan-syaitan 
yang menghasut mereka mengingkarkan kebangkitan 
itu. Di antara mereka dengan syaitan terjalin 
hubungan pengikut dengan ketua, hubungan 
pemimpin dengan yang dipimpin. 

Di sini ayat yang berikut melukiskan satu gambaran 
yang hidup yang menunjukkan mereka sedang 
melutut dengan hina dina di sekeliling Neraka 
Jahannam: 



"Kemudian Kami akan membawa mereka melutut di 
sekeliling Neraka. "(68) 

Itulah gambaran yang amat menakutkan, di mana 
kumpulan-kumpulan manusia yang tidak terhingga 
banyaknya itu telah dihimpun dan dibawa ke Neraka 
Jahannam melutut disekelilingnya. Di sana mereka 
melihat kedahsyatan Neraka dan diselarkan 
kepanasannya. Mereka menunggu bila-bila masa 
sahaja untuk dilontarkan ke dalam Neraka. Mereka 
melutut dengan penuh kehinaan dan ketakutan. 

Itulah pemandangan yang amat hina kepada orang- 
orang yang angkuh dan sombong, kemudian diiringi 
pula dengan pemandangan, di mana orang-orang 
yang paling sombong dan takbur akan ditarik dan 
dicabut (dari kumpulan itu): 

"Kemudian Kami akan tarik dari setiap golongan itu mana- 
mana orang yang paling derhaka kepada Allah Yang Maha 
Penyayang. "(69) 


Lafaz-lafaz ayat ini amat keras untuk melukiskan 
gambaran tarikan dan cabutan yang keras itu dengan 
suasana dan nada susunan kata-kata itu sendiri, dan 
kemudian diikuti dengan gambaran mereka 
dilontarkan ke dalam Neraka dan harakat lontaran itu 
disempurnakan oleh daya khayal kita. 


Allah amat mengetahui siapakah yang wajar di 
antara mereka untuk dimasukkan ke dalam Neraka? 
Tiada seseorang pun yang akan ditangkap secara 
sembarangan dari kumpulan yang tidak terbilang 
banyaknya itu (untuk dibuangkan ke dalam Neraka) 
kerana kumpulan-kumpulan itu telah pun dihitung 
oleh Allah seorang demi seorang. 



"Kemudian Kamilah yang amat mengetahui siapakah orang- 
orang yang lebih wajar dimasukkan ke dalam Neraka? "(70) 


Merekalah golongan yang dipilih untuk menjadi 
kumpulan perintis untuk dibuang ke dalam Neraka. 


Orang-orang yang beriman turut menyaksikan 
pemandangan yang ngeri itu: 



"Dan tiada sesiapa pun dari kamu melainkan akan 
mendatanginya . Itulah keputusan yang telah ditetapkan 
Tuhanmu. "(71) 


Mereka datang, menghampiri dan lalu di hadapan 
Neraka yang sedang bernyala-nyala dengan garang 
itu, dan mereka melihat orang-orang yang zalim dan 
takbur itu ditarik dan dilontarkan ke dalam Neraka. 

i 

"Kemudian Kami akan menyelamatkan orang-orang yang 
bertaqwa"(72) 


kemudian mereka dijauhkan dari Neraka dan 
terselamatlah mereka darinya. 



"Dan Kami akan tinggalkan orang-orang yang zalim itu 
melutut di dalam Neraka. "(72) 


****** 


(Pentafsiran ayat-ayat 73-76) 

Sikap Angkuh Orang-orang Kafir Terhadap 
Orang-orang Yang Beriman 

Dari pemandangan yang ngeri ini, di mana orang- 
orang yang zalim melutut dengan hina dina dan 


orang-orang yang bertaqwa berlalu dengan selamat 
dan orang-orang yang zalim kekal melutut... dari 
pemandangan ini beralih pula kepada pemandangan 
alam dunia, di mana orang-orang kafir berlagak 
takbur terhadap orang-orang yang beriman. Mereka 
menghina orang-orang yang beriman kerana 
kemiskinan mereka dan berbangga dengan kekayaan 
mereka, dengan kedudukan-kedudukan zahir mereka 
dan dengan nilai-nilai mereka di alam dunia yang 
fana. 



"Dan apabila dibacakan kepada mereka ayat-ayat Kami yang 
jelas , nescaya berkatalah orang-orang yang kafir kepada 
orang-orang yang beriman: Manakah di antara dua 
golongan ini yang lebih baik tempat kediamannya dan lebih 
cantik majlis pertemuannya? "(73) 

Itulah majlis-majlis pertemuan mereka yang cantik 
dan tempat-tempat perhimpunan mereka yang 
mewah dan itulah nilai-nilai yang dijadikan ukuran 
oleh para pembesar dan para manusia mewah di 
zaman-zaman kerosakan berbanding dengan majlis- 
majlis pertemuan (orang-orang yang beriman) yang 
bertaraf rendah dan tempat-tempat perhimpunan 
yang serba miskin kecuali keimanan sahaja, di mana 
dada terdapat keindahan dan perhiasan-perhiasan 
yang cantik. Kedua-dua bentuk majlis pertemuan itu 
bertentangan dan berkumpul satu sama lain di dunia 
ini. 

Majlis yang pertama berdiri dengan kehebatan- 
kehebatan dan kebesaran yang menarik, la berdiri 
dengan harta kekayaan dan kecantikan, la berdiri 
dengan kuasa dan darjat kebesarannya, la berdiri 
dengan kepentingan-kepentingan dan keuntungan- 
keuntungan yang disedia dan direalisasikannya, la 
berdiri dengan kelazatan-kelazatan dan keni'matan. 
Sementara majlis yang kedua berdiri dengan rupa 
bentuk lahirnya yang miskin dan bertaraf rendah, la 
memandang kecil kepada harta kekayaan dan 
kenPmatan. la memandang rendah kepada pangkat 
kebesaran dan kuasa, la menjemput orang ramai 
menghadhirinya bukan atas nama kelazatan dan 
kepentingan yang dapat disedia dan direalisasikannya, 
bukan untuk mendekatkan diri dengan pemerintah, 
bukan untuk berbangga dengan orang yang 
berkuasa, tetapi ia menjemput atas nama aqidah yang 
dibentangkan kepada mereka tanpa sebarang hiasan 
yang cantik, malah semata-mata untuk berbangga 
dengan kemuliaan Allah sahaja bukan dengan yang 
lain dari-Nya. Aqidah itu bukan sahaja dibentangkan 
begitu, malah membawa bersamanya kesulitan, 
kepenatan, perjuangan dan penindasan yang 
sewenang-wenang. Ia tidak berupaya memberi apa- 
apa ganjaran di atas semua kesulitan dan perjuangan 
itu di dunia ini, malah ia hanya menawarkan 
perdampingan dengan Allah dan balasan yang 
sempurna pada hari hisab. 

Mereka ialah pembesar-pembesar Quraysy yang 
dibacakan kepada mereka ayat-ayat Allah di zaman 
Rasulullah s.a.w. lantas mereka bertanya kepada 
orang-orang Mu'min yang miskin: 

U’frAi 

"Manakah di antara dua golongan ini yang lebih baik tempat 
kediamannya dan lebih cantik majlis pertemuannya? "(73) 

Manakah yang lebih baik tempat kediamannya dan 
lebih cantik majlis pertemuannya di antara pembesar- 
pembesar Quraysy yang tidak beriman kepada 
Muhammad dengan orang-orang miskin yang berada 
di sekeliling Muhammad? Manakah yang lebih baik di 
antara kumpulan an-Nadhr ibn al-Harith, 'Amr ibn 
Hisyam, al-Walid ibn al-Mughirah dan para pembesar 
yang lain dengan kumpulan Bilal, 'Ammar, Khabab 
dan lain-lain saudara mereka yang miskin? Andainya 
da ; wah Muhammad itu baik, mengapa para 
pengikutnya terdiri dari orang-orang yang tidak ada 
nilai dan makna di dalam masyarakat Quraysy.? 
Bukankah mereka hanya dapat berkumpul di sebuah 
rumah yang miskin yang tidak mempunyai sebarang 
hiasan seperti rumah Khabab? Sedangkan penentang- 
penentangnya mempunyai majlis-majlis pertemuan 
yang indah dan .besar di samping mempunyai 
kedudukan yang tinggi di dalam masyarakat? 

Itulah logik dunia, logik manusia yang terhijab dari 
ufuk yang tinggi di setiap zaman dan tempat 
Memang itulah hikmat Allah yang membuat aqidah 
itu berdiri tanpa hiasan dan cat yang cantik, tanpa 
faktor-faktor yang menggiur supaya aqidah itu 
dipeluk oleh orang-orang yang mahukannya semata- 
mata ikhlas kerana Allah bukannya kerana manusia 
dan bukannya kerana nilai-nilai dan tarikan-tarikan, 
yang digemari manusia, dan supaya orang-orang yang 
mencari kepentingan, faedah-faedah kebendaan dan 
hiasan dunia yang indah, harta benda dan keni'matan 
itu menjauhkan diri dari aqidah itu. 





Kemudian ayat berikut mengulas perkataan orang- 
orang kafir yang sombong yang berbangga-bangga 
dengan kedudukan dan hiasan dunia itu dengan 
sebuah ulasan yang menyentuh kesedaran dan 
menggerakkan hati mengenangkan peristiwa 
kebinasaan umat-umat yang dahulu walaupun 
mereka mempunyai kedudukan yang tinggi dan hidup 
mewah: 



"Berapa banyak umat yang telah Kami binasakan sebelum 
mereka , sedangkan mereka lebih cantik (dari segi) peralatan 
rumahtangga dan pemandangan."(74) 

Maksudnya, peralatan-peralatan dan perhiasan- 
perhiasan rumahtangga mereka yang indah tidak 
memberi faedah kepada mereka dan tidak dapat 
melindungkan mereka sedikitpun dari 'azab Allah 
apabila Allah telah memutuskan untuk membinasakan 
mereka. 


Malangnya manusia selalu terlupa. Andainya 
mereka selalu teringat dan berfikir tentulah mereka 
tidak berlagak sombong dengan kemegahan kulit luar 
itu, kerana kisah kebinasaan umat-umat yang 
terdahulu yang berada di sekeliling mereka akan 
menyedar dan mengingatkan mereka dengan sekeras- 
kerasnya. Tetapi malangnya mereka leka dengan 
keadaan hidup mereka, dan terlalai dari akibat buruk 
yang menunggu mereka, iaitu akibat yang telah 
menimpa umat-umat zaman silam yang lebih kuat, 
lebih kaya dan lebih ramai anak pinak dari mereka. 

Demikianlah ayat ini menarik perhatian mereka, 
kemudian ayat yang berikut pula memerintah 
Rasulullah s.a.w. supaya berdo'a ke atas mereka 
dalam bentuk mubahalah (pinta ditimpakan kutukan 
ke atas mana-mana pihak yang zalim) iaitu mana- 
mana pihak dari dua golongan itu berada di dalam 
kesesatan, maka biarlah Allah tambahkan masa yang 
panjang kepada mereka sehingga tiba janji 'azab 
Allah baik di dunia ini atau di Akhirat nanti: 



"Katakanlah: Sesiapa yang berada di dalam kesesatan , maka 
biarlah Aliah Yang Maha Penyayang itu melanjutkan satu 
tempoh yang panjang kepadanya sehingga apabila mereka 
sempat melihat segala apa yang dijanjikan kepada mereka 
sama ada ‘ azab (dunia) atau Qiamat, maka (di waktu itu) 
mereka akan mengetahui siapakah yang lebih buruk 
kedudukannya dan lebih lemah para pembantunya?(75) Dan 
Allah akan menambahkan hidayat kepada mereka yang telah 
menerima hidayat dan amalan-amalan soleh yang kekal itu 
lebih baik pahalanya di sisi Tuhanmu dan lebih baik 
kesudahannya. "(76) 

Mereka menyangka bahawa mereka lebih betul dari 
pengikut-pengikut Muhammad s.a.w. kerana mereka 
lebih kaya dan lebih bergaya. Biarkanlah mereka 
begitu! Serahkan sahaja kepada Muhammad supaya 
memohon kepada Allah menambahkan lagi kesesatan 
kepada golongan yang sesat dan menambahkan 
hidayat kepada golongan yang mendapat hidayat 
sehingga apabila berlaku 'azab yang dijanjikan Allah 
itu ke atas orang-orang yang sesat melalui tindakan 
orang-orang yang beriman atau berlaku dalam bentuk 
'azab yang paling dahsyat pada hari Qiamat di mana 
mereka akan mengetahui siapakah di antara dua 
golongan itu yang lebih buruk kedudukannya dan 
lebih lemah para penolongnya? Pada hari itu orang- 
orang yang beriman akan bergembira dan berbangga. 



JUZU' KE-16 


SO SURAH MARYAM C& 


341 



"Dan amalan-amalan soleh yang kekal itu lebih baik 
pahalanya di sisi Tuhanmu dan lebih baik 
kesudahannya. "(76) 

la lebih baik dari segala apa yang dibangga- 
banggakan manusia di dunia ini. 

****** 

[Pentafsiran ayat-ayat 77-80) 

Ciri-ciri Keangkuhan Orang-orang Kafir 


Kemudian ayat berikut menayangkan satu lagi 
contoh keangkuhan orang-orang kafir dan satu lagi 
perkataan mereka yang dikecam dan dihairankan: 




"Apakah kamu telah melihat orang yang mengingkari ayat- 
ayat Kami dan berkata: Aku tetap diberikan harta dan anak 
di Akhirat(77). Apakah dia melihat perkara yang ghaib atau 
dia telah memeteraikan perjanjian di sisi Allah Yang Maha 
Penyayang(78). Tidak sekali-kali tidak , Kami akan catat apa 
yang telah dikatakannya dan Kami akan melanjutkan 
tempoh ' azab yang panjang untuknya(79). Dan Kami akan 
mewarisi (harta dan anak) yang dikatakannya itu dan dia 
akan datang kepada Kami dengan seorang diri . "(80) 

Ada sebuah hadith mengenai sebab turunnya ayat- 
ayat ini dengan isnadnya dari Khabbab ibn al-Aritti 
katanya: Saya adalah seorang tukang besi. Saya ada 
hutang pada al-'As ibn Wa'el, lalu - saya pergi 
menemuinya untuk meminta hutang itu dan dia 
berkata kepada saya: "Tidak, demi Allah aku tidak 
mahu membayar hutang itu hingga engkau 
menentang Muhammad". Saya jawab: "Tidak, demi 
Allah aku tidak akan menentang Muhammad 
sehingga engkau mati dan dibangkitkan hidup 
kembali". Lalu dia berkata: "Jika aku mati kemudian 
aku dibangkitkan kembali, maka bolehlah engkau 
datang menemuiku kerana aku ada wang dan anak 
masa itu dan dapatlah aku membayar hutangmu itu". 
Lalu Allah turunkan ayat. (( dXs L&ll jE ^ 

IiTjj VU* )) - diriwayat oleh al-Bukhari dan 

Muslim 

Perkataan al-'As ibn Wa'el ini merupakan contoh 
sendaan orang-orang kafir dan sikap mereka yang 
memandang kecil kepada konsep kebangkitan. Oleh 


itu Al-Qur'an menyatakan kehairanannya terhadap 
sikap Wa'el dan mengecamkan dakwaannya: 



"Apakah dia melihat perkara yang ghaib atau dia telah 
memeteraikan perjanjian di sisi Allah Yang Maha 
Penyayang? "(78) 

Adakah dia tahu perkara di alam ghaib atau dia 
telah berjanji dengan Allah dan yakin bahawa janji itu 
akan ditepati Allah? Kemudian Al-Qur'an mengulas: 

(( )) "Tidak sekali-kali tidak. "(79) 

Kata-kata ialah kata-kata penafian dan 

sangkalan yakni sekali-kali bukannya begitu, dia sama 
sekali tidak mengetahui perkara ghaib dan tidak 
pernah berjanji dengan Allah, malah dia hanya 
menyatakan kekufuran dan sendaannya sahaja. 
Ancaman dan janji seksa itulah yang sesuai untuk 
mengajar orang-orang kafir yang berterus terang itu: 



dikatakannya dan Kami akan melanjutkan tempoh 'azab 
yang panjang untuknya. "(79) 

Kami akan merakamkan segala perkataannya untuk 
dibentangkan pada hari hisab supaya tidak dilupa dan 
ditipu. Ayat ini hanya merupakan pengungkapan 
secara ilustrasi sahaja untuk menyatakan ancaman itu, 
kerana penipuan tidak mungkin berlaku, sebab tiada 
suatu pun sama ada kecil atau besar yang terluput 
dari ilmu Allah. Kami akan memanjangkan tempoh 
‘azab kepadanya. Kami akan terus menambahkan 
‘azab itu dan melanjutkan tempohnya hingga tidak 
putus-putus. Kemudian ayat berikut terus mengecam 
secara ilustrasi: ((&& ^ "Dan Kami akan 

mewarisi (harta dan anak) yang dikatakannya itu." (80) 

Kami akan mengambil harta dan anak selaku 
pesaka peninggalan yang dikatakannya sebagaimana 
yang dilakukan oleh seorang waris selepas mati orang 
yang diwarisinya kemudian. ((&j* "Dia akan 

datang kepada Kami dengan seorang diri."(80) 

Dia akan datang kepada Kami sebatang kara tanpa 
harta kekayaan, tanpa anak dan penolong, tanpa 
sebarang sandaran; dia tidak memilik suatu apa. Dia 
begitu lemah dan bersendirian sahaja. 

Lihatlah bagaimana orang yang mengingkari ayat- 
ayat Allah itu memindahkan (pembayaran hutangnya) 
pada hari (Qiamat), di mana dia tidak memilik sesuatu 
apa pun, di mana segala harta kekayaan yang dimiliki 
di dunia ini telah dirampaskan darinya? 

Itulah satu contoh dari contoh-contoh orang-orang 
kafir. Itulah contoh kekufuran dan dakwaan yang 
bukan-bukan dan sikap yang sewenang-wenang. 

****** 

[Pentafsiran ayat-ayat 81-87) 
Gejala-gejala Kekufuran 


Ayat berikut meneruskan pembicaraan- 
pembicaraannya tentang gejala-gejala kekufuran dan 
syirik: 



" Dan mereka telah mengambil tuhan-tuhan yang lain dari 
Allah supaya tuhan-tuhan itu menjadi pelindung mereka(81). 
Tidak sekali-kali tidak , kelak tuhan-tuhan itu akan 
mengingkarkan penyembahan mereka dan akan menjadi 
musuh kepada mereka(82). Tidakkah engkau lihat bahawa 
Kami telah mengutuskan para syaitan , kepada orang-orang 
kafir untuk menghasut mereka (kepada maksiat ), dengan 
hasutan (yang licin)?(83) Oleh itu janganlah kamu terburu- 
buru terhadap mereka. Sesungguhnya Kami mengirakan 
(hari balasan mereka) dengan kiraan yang teliti(84) Ingatlah 
hari Kami mengumpulkan para Muttaqin mengadap Allah 
Yang Maha Penyayang dalam rombongan (yang disambut 
dengan kemuliaan)(85) Dan Kami akan menghalaukan para 
pendosa ke Neraka Jahannam seperti kumpulan 
binatang(86). Mereka tidak mendapat syafa'at kecuali orang 
yang telah memeteraikan perjanjian di sisi Allah Yang Maha 
Penyayang. "(87) 

Orang-orang yang mengingkari ayat-ayat Allah 
telah mempertuhankan sembahan-sembahan yang 
lain dari Allah untuk mencari kemuliaan, kekuatan 
dan pertolongan. Di antara mereka ada yang 
menyembah malaikat, ada yang menyembah jin dan 
memohon pertolongan dan perlindungan darinya, 
sedangkan yang sebenarnya tidak begitu, malah 
malaikat dan jin akan menolak dan mengingkarkan 
perbuatan mereka beribadat kepada mereka dan 
membersihkan dirinya di hadapan Allah dari 
perbuatan mereka: 



"Dan akan menjadi musuh kepada mereka"(82) 

dengan membersihkan diri dan menjadi saksi di atas 
(kekarutan) perbuatan mereka. 

Para syaitan akan terus menghasut mereka 
melakukan maksiat-maksiat. Dan syaitan-syaitan itu 
telah diberi kuasa dan keizinan untuk menyesatkan 
mereka sejak Iblis menuntut agar Allah memberi 
kebebasan kepadanya untuk menyesatkan manusia: 



"Oleh itu janganlah kamu terburu-buru terhadap 
mereka "(84) 

dan janganlah merasa bosan terhadap mereka kerana 
mereka telah diberi tempoh ke suatu masa yang dekat 
sahaja dan segala amalan mereka telah dihitung 
dengan teliti. Ayat ini menggambarkan kehalusan 
hisab dengan gambaran yang nyata: 



"Sesungguhnya Kami mengirakan (hari balasan mereka) 
dengan kiraan yang teliti."(84) 

Itulah gambaran yang menakutkan. Alangkah 
malangnya mereka yang dihitungkan Allah segala 
dosanya, segala perbuatannya dan segala nafasnya 
dan menurut segala jejak langkahnya untuk 
menghisabkan mereka dengan hisab yang sukar. 
Seseorang yang sedar bahawa ketuanya di dunia ini 
sedang memeriksa rekod-rekod kerjanya dan 
kesilapan-kesiiapannya tentulah akan merasa takut 
dan hidup dalam keadaan cemas dan keluh kesah. 
Bagaimana pula dengan pemeriksaan Allah Yang 
Maha Kuasa dan Maha Hebat balasan-Nya? 

Di dalam pemandangan Qiamat ini, Al-Qur'an 
menggambarkan akibat dari kiraan dan hisab Allah, 
iaitu para Mu'minin akan datang mengadap Allah 
dalam rombongan yang disambut dengan penuh 
kemuliaan: 



mengadap Allah Yang Maha Penyayang dalam rombongan 
(yang disambut dengan kemuliaan). "(85) 

Sementara para pendosa pula mereka akan dihalau 
ke Neraka Jahannam sebagaimana dihalaukan 
kumpulan-kumpulan kambing: 



"Dan Kami akan menghalaukan para pendosa ke Neraka 
Jahannam seperti kumpulan binatang. "(86) 

Pada hari itu tiada pengurniaan syafa'at melainkan 
kepada mereka yang mengerjakan amalan yang soleh 
kerana amalan yang soleh itu merupakan seolah-olah 
perjanjian di sisi Allah yang akan dibalaskan dengan 
sempurna. Allah telah menjanjikan kepada mereka 
yang beriman dan mengerjakan amalan yang soleh 
bahawa Allah akan membalasnya dengan balasan 
yang amat sempurna dan Allah tidak akan 
memungkiri janji-Nya. 

(Pentafsiran ayat-ayat 88-96) 

Alam Buana Turut Memberontak Terhadap 
Perkataan Biadab Terhadap Allah 

Kemudian ayat berikut sekali lagi menyebut 
perkataan yang keji dari perkataan-perkataan yang 
diucapkan oleh kaum Musyrikin, iaitu apabila kaum 
Musyrikin Arab berkata bahawa maiaikat-malaikat itu 
puteri-puteri Allah dan kaum Musyrikin Yahudi 
berkata bahawa 'Uzayr anak Allah dan kaum 
Musyrikin Kristian berkata bahawa al-Masih Isa anak 
Allah, seluruh alam buana menggigil mendengar 
perkataan yang keji itu, iaitu satu perkataan yang 
dijijik dan dibencikan oleh fitrah dan hati nurani alam 
buana: 



"Dan mereka berkata: Allah Yang Maha Penyayang Itu 
mempunyai anak(88). Sesungguhnya kamu telah 
mengeluarkan suatu (perkataan) yang amat keji(89). Langit 
hampir-hampir pecah kerana perkataan itu dan bumi hampir 
terbelah dan gunung-ganang hampir runtuh(90). Kerana 
mereka mendakwa Allah Yang Maha Penyayang itu 
mempunyai anak(91). Sedangkan tidak wajar bagi Allah 
Yang Maha Penyayang itu mempunyai anak. "(92) 

Bunyi lafaz-lafaz dan nada ungkapan-ungkapan 
turut serta dengan bayangan-bayangan 
pemandangan dalam menggambarkan suasana 
marah, cemburu dan memberontak itu. Hati nurani 
alam buana dan anggota-anggotanya* menggigil, 
menggelentar dan menggerunyut kerana mendengar 
perkataan yang kesat dan menyentuh kesucian zat 
Allah Yang Maha Tinggi, sebagaimana setiap anggota 
manusia menggigil ketika ia marah terhadap sesuatu 
yang menyentuh kehormatannya atau kehormatan 
mereka yang disayangi dan dihormatinya. 

Pemberontakan alam buana kerana perkataan yang 
kesat itu disertai oleh langit, bumi, gunung-ganang, 
dan lafaz-lafaz ayat dengan nada-nadanya 
menggambarkan harakat pemberontakan, dan 
kegementaran itu. 

Sebaik sahaja keluarnya perkataan yang kesat itu: 



"Dan mereka berkata: Aliah Yang Maha Penyayang itu 
mempunyai anak. "(88) 


Maka ia terus disambut dengan kata-kata kecaman: 



"Sesungguhnya kamu telah mengeluarkan suatu (perkataan) 
yang amat keji. "(89) 


Kemudian setiap kejadian yang diam di sekeliling 
mereka terus menggelentar dan menggigil dan 
seluruh alam buana melahirkan kemarahannya kerana 
menyentuh kehormatan Penciptanya. Ia merasa 
perkataan itu bertentangan dengan entitinya dan 
fitrahnya dan bercanggah dengan hakikat yang 
tersemat di dalam hati nuraninya dan di dalam 
entitinya. Perkataan itu telah menggoncangkan tapak 
pendirian dan ketenangannya: 



"Langit hampir-hampir pecah kerana perkataan itu dan bumi 
hampir terbelah dan gunung-ganang hampir runtuh(90). 
Kerana mereka mendakwa Allah Yang Maha Penyayang itu 
mempunyai anak(91). Sedangkan tidak wajar bagi Aliah 
Yang Maha Penyayang itu mempunyai anak."(92) 


Di tengah-tengah kemarahan alam buana inilah 
diumumkan pernyataan yang menakutkan: 



'Tiada siapa pun di langit dan di bumi melainkan semuanya 
datang mengadap Allah Yang Maha Penyayang sebagai 
seorang hamba(93). Sesungguhnya Allah telah menghitung 
dan mengira mereka dengan kiraan yang rapi(94). Dan 
seluruh mereka akan datang mengadap-Nya pada hari 
Qiamat dengan seorang diri"(95) 

yakni setiap penghuni langit dan bumi adalah hamba 
belaka. Mereka akan datang mengadap Allah dengan 
rendah diri dan patuh, tiada anak dan tiada sekutu, 
malah seluruh mereka hanya bersifat makhluk dan 
hamba sahaja. 

Entiti manusia tentulah menggelentar ketika ia 
memahami maksud pernyataan ini: 

" Sesungguhnya Allah telah menghitung dan mengira mereka 
dengan kiraan yang rapi. "(94) 

Kerana itu di sana tidak ada ruang bagi seseorang 
untuk melarikan diri dan untuk dilupai. 



"Dan seluruh mereka akan datang mengadap~Nya pada hari 
Qiamat dengan seorang diri. "(95) 

Allah telah menentukan setiap individu akan datang 
seorang diri sahaja dan tiada siapa yang akan 
menemaninya untuk menghilangkan kesepiannya dan 
memberi kekuatan kepadanya, hingga semangat 
kumpulan juga dicabut dari hatinya. Oleh itu dia 
benar-benar sebatang kara di hadapan Allah yang 
akan menjatuhkan hukuman dan balasan. 


Di tengah-tengah kesepian dan kecaman itu para- 
para Mu'minin kelihatan berada di bawah naungan 
kasih mesra Allah Yang Maha Penyayang: 



"Sesungguhnya orang-orang yang beriman dan mengerjakan 
amalan yang soleh akan dikurniakan Aliah Yang Maha 
Penyayang kasih mesra terhadap mereka. "(96) 


Kata-kata kemesraan yang diungkapkan di dalam 
suasana ini melahirkan perasaan yang lembut yang 
mengusap hati, mencetuskan rasa keriangan dan 
kerelaan yang membelai jiwa, iaitu kemesraan yang 
menyelubungi alam al-Mala'uI-A'la kemudian 
melimpah ke bumi dan manusia dan menggenangi 
seluruh buana. 

Daripada Abu Hurayrah r.a. daripada Nabi s.a.w. 
sabdanya: "Apabila Allah kasihkan seseorang hamba. 
Dia akan memanggil Jibril dan berfirman kepadanya: 
Wahai Jibril! Sesungguhnya aku kasihkan si polan, 
oleh itu hendaklah engkau kasihkannya". Sabda 
beliau: "Lalu Jibril pun kasih kepadanya lalu dia 
mengumumkan kepada sekalian penghuni langit: 
Bahawa Allah telah kasih kepada si polan. Oleh itu 
hendaklah kamu sekalian kasihkan kepadanya". 
Sabda beliau: "Lalu sekalian penghuni langit pun 
kasih kepadanya kemudian diletakkan untuknya kasih 
mesra di bumi. Dan apabila Allah bencikan seseorang 
hamba dia akan memanggil Jibril dan berfirman 
kepadanya: Wahai Jibril! Sesungguhnya Aku bencikan 
si polan. Oleh itu hendaklah engkau benci 
kepadanya". Sabda beliau: "Lalu Jibril pun benci 
kepadanya kemudian dia mengumumkan kepada 
sekalian penghuni langit: Allah telah benci kepada si 
polan. Oleh itu hendaklah kamu benci kepadanya. 
Kemudian diletakkan untuknya kebencian di bumi". 3 


3 Diriwayatkan oleh Imam Ahmad: Kami telah diceritakan oleh 
Affan, kami telah diceritakan oleh Abu 'Awanah, kami telah 
diceritakan oleh Suhayl daripada bapanya daripada Abu 
Hurayrah, juga diriwayatkan oleh Muslim dari hadith Suhayl, 


(Pentafsiran ayat-ayat 97 - 98) 

Berita gembira yang disampaikan kepada para 
Mu'minin yang bertaqwa dan amaran kepada para 
pengingkar yang degil tadi merupakan matlamat Al- 
Qur'an, dan Allah telah memudahkan Al-Qur'an 
kepada bangsa Arab lalu diturunkannya dengan 
bahasa ibunda Rasulullah s.a.w. supaya mereka dapat 
membacanya: 



"Sesungguhnya Kami telah mempermudahkan A!-Qur'an itu 
dengan . bahasa ibundamu supaya engkau dapat 
menyampaikan kepadamu berita gembira kepada para 
Muttaqin dan memberi amaran kepada kaum yang sangat 
degil." (97) 

Kemudian surah ini ditamatkan dengan sebuah 
pemandangan yang membuat hati berfikir panjang 
dan menggelentar, dan membuat daya khayal tidak 
habis-habis meni'matinya: 


Suasana Sunyi Sepi Selepas Dibinasakan Allah 



"Dan berapa banyak umat yang telah Kami binasakan 
sebelum mereka apakah engkau nampak seorang dari 
mereka atau mendengar sesuatu bisikan dari mereka. "(98) 


Pemandangan ini dimulakan kepada anda dengan 
gempa bumi yang membinasakan, kemudian anda 
diselubungi suasana senyap sunyi yang amat dahsyat 
seolah anda dibawa ke lembah maut dan sedang 
melihat kebinasaan umat-umat yang silam. Di lembah 
maut yang sayup saujana dilihat mata itu daya khayal 
anda mengelamun bersama bayang-bayang manusia 
yang pernah hidup dan bergerak di tempat itu, 
menjelajah bersama kegiatan-kegiatan kehidupan 
yang pernah berlangsung dengan cergas dan riang di 
tempat itu dan berkelana bersama cita-cita dan 
perasaan-perasaan yang pernah hidup berkobar-kobar 
di tempat itu... kemudian suasana sunyi sepi dan 
maut terus menyelubungi; mayat-mayat, kecaian- 
kecaian badan, kehancuran dan kebinasaan berada di 
mana-mana. Tiada bisikan, tiada rasa, tiada harakat 
dan tiada suara: 



'Apakah engkau nampak seorang dari mereka? "(98) 


Lihatlah dan berpalinglah: 



juga diriwayatkan oleh Ahmad dan al-Bukhari dari hadith Ibn 
Jurayj daripada Musa daripada Ibn 'Utbah daripada Nafi f 
daripada Abu Hurayrah. 

"Atau apakah engkau mendengar sesuatu bisikan dari 
mereka? "(98) 

Dengarlah! Itulah sunyi sepi yang amat mendalam 
dan diam bungkam yang amat menakutkan, tiada 
siapa yang wujud melainkan hanya Allah Yang Maha 
Esa, Yang Maha Hidup dan Maha Kekal tidak mati. 


****** 


